21:06 01 Mart 2021\nAvstriya Mətbuat Agentliyinin (APA) saytında Azərbaycan xalqının qan yaddaşında silinməz iz buraxan, müstəqilliyə aparan yolda dönüş nöqtəsi, şərəf və qəhrəmanlıq səhifəsi olan 20 Yanvar hadisələrinə həsr olunmuş məqalə yerləşdirilib.\nAZƏRTAC xəbər verir ki, məqalədə Qara Yanvar ərəfəsində cərəyan edən hadisələrə nəzər salınıb. Qeyd edilib ki, hələ 80-ci illərin sonunda erməni millətçiləri Azərbaycana qarşı ərazi iddiaları qaldırmış və yüz minlərlə azərbaycanlını Ermənistan ərazisindən qovmuşdular. Məhz həmin dövrdə Azərbaycan xalqı 70 il tərkibində olduğu sovet imperiyasından ayrılaraq müstəqilliyə can atırdı. Azərbaycanın böyük şəhərlərində insanlar ermənilərin ərazi iddialarına və eyni zamanda, o vaxtkı sovet rəhbərliyinin baş verənlərə göz yummasına etiraz edirdilər. Milli azadlıq hərəkatını beşikdə boğmağa qərar verən sovet hökuməti 1990-cı il yanvarın 19-dan 20-nə keçən gücə Bakıya qoşun yeritdi. Dinc əhaliyə qarşı göndərilən ordu 147 günahsız insanı qətlə yetirdi. Ölənlərin bir hissəsi isə siyasi hadisələrdən kənarda olan şəhər sakinləri idi. Həmin hadisələr zamanı 744 nəfər müxtəlif dərəcəli bədən xəsarəti aldı, 841 nəfər isə həbs edildi.\nSovet rejimi Bakıda dinc əhaliyə qarşı törədilmiş vəhşiliyi hər vəchlə dünya ictimaiyyətindən gizlətməyə çalışsa da, buna müyəssər ola bilmədi. Beynəlxalq mətbuat orqanları və vətəndaş cəmiyyəti təşkilatları bu hadisələrin xalqın iradəsini qırmağa hesablandığını, kollektiv cəza metodu kimi tətbiq olunduğunu, lakin bununla belə sovet sistemini çökdürmə potensialı daşıdığını yazırdılar.\nGüc tətbiq etməsinə baxmayaraq, kommunist hökuməti öz məqsədlərinə nail ola bilmədi və Azərbaycan 18 oktyabr 1991-ci ildə dövlət müstəqilliyini elan etdi. Məqalədə diqqətə çatdırılıb ki, müstəqilliyin ilk illəri Azərbaycan üçün olduqca ağır dövr olub, Dağlıq Qarabağa iddialarını aktiv müharibə mərhələsinə keçirən Ermənistan Azərbaycanın 20 faiz torpaqlarını işğal edib. Müharibənin ağır nəticələrinə rəğmən Azərbaycanda ötən dövr ərzində güclü iqtisadiyyata malik müasir dövlət qurulub və hazırda Cənubi Qafqazda ən inkişaf etmiş ölkə olmaqla yanaşı, öz coğrafi mövqeyinə görə bir sıra beynəlxalq nəqliyyat koridorlarının kəsişmə nöqtəsinə çevrilib.\nDaha sonra qeyd edilib ki, ATƏT-in Minsk qrupunun həmsədrliyi ilə 30 ilə qədər davam edən danışıqlar heç bir səmərə verməyib və Azərbaycan ərazilərini işğalda saxlayan Ermənistan bu əməlinə görə cəzasız qalmasından daha da ürəklənərək Azərbaycana qarşı təxribatların sayını artırıb. Bu təxribatların nəticəsində ötən ilin sentyabr ayında başlanan 44 günlük müharibə nəticəsində Azərbaycan beynəlxalq hüquqa söykənərək öz ərazilərini işğaldan azad edib və ölkənin ərazi bütövlüyünün bərpasına nail olub.\nMəqalənin sonunda qeyd edilib ki, Azərbaycan xalqı Vətənin müstəqilliyi, suverenliyi və ərazi bütövlüyü uğrunda canından keçən bütün övladlarının xatirəsini əziz tutur və onları heç zaman unutmayacaq. Hər il olduğu kimi, bu il də dünyanın hər tərəfində yaşayan azərbaycanlılar 20 Yanvar şəhidlərinin və Vətən uğrunda canından keçən bütün oğul və qızlarının xatirəsini yad edir.


4 sentyabr, 2010-cu il www.harunyahya.tv\nOKTAR BABUNA: Siz münafiqlərin gizli cəhətlərini ən incə nöqtələrinə kimi açıqlayırsınız, maşAllah. Allah razı olsun. Mübahisəçi olduqlarını, ağılsız şərhlər etdiklərini demişdiniz. Bir ayədə münafiqlərin Peyğəmbərimiz (s.ə.v) ilə əxlaqsızcasına mübahisə etdikləri xəbər verilir.\n“Haqq bəlli olduqdan sonra belə onun barəsində səninlə mübahisə edirdilər, sanki gözləri baxa-baxa ölümə sürüklənirdilər". (Ənfal surəsi, 6)\nADNAN OKTAR: Bəli Peyğəmbər (s.ə.v)-lə həmişə mübahisə edirdilər. Yəni Peyğəmbərimiz (s.ə.v)-i öz axmaq ağıllarına görə Quranla guya susdurmağa çalışırdılar. Hər dəfə də rəzil, rüsvay olmuşdular. Peyğəmbərimiz (s.ə.v)-in evlilikləri dillərindən düşmürdü. Peyğəmbərimiz (s.ə.v)-ə özlərini hədiyyə edən qadınlar var idi, buna görə də çox narahat olurdular. Bİr çox mömin qadın özünü mehrsiz olaraq hibə etmişdi. Birbaşa Peyğəmbər (s.ə.v)-ə "mən səninəm" dedilər. Bu da münafiqlərin acığına gəlirdi. Allah Quran ayəsində ona xüsusilə diqqət çəkdi və xalasının, bibisinin qızlarını, hamısını Peyğəmbərimiz (s.ə.v)-ə halal etdi. Peyğəmbərimiz (s.ə.v)-in coşğusu, sevgisi, qadınlara qarşı olan məhəbbəti bu ağılsızların, ruhi xəstə tiplərin acığına gəlirdi, ona həsəd aparırdılar. Allah onlara alçaldılmağı, rüsvay olmağı, Peyğəmbərimiz (s.ə.v)-ə isə qüruru, gözəlliyi, izzəti, şərəfi, xoşbəxtliyi və sevinci, cənnəti nəsib etdi. Hamısından da vacib Allahın razılığını nəsib etdi, əlhəmdulillah.\nOKTAR BABUNA: Münafiqlər həm də Peyğəmbərimiz (s.ə.v)-in tədbirlərini də öz ağıllarına görə bəyənmirdilər və qəribsəyirdilər, siz daha yaxşı bilərsiniz, inşaAllah. Bu da ayədə belə bildirilir, şeytandan Allaha sığınıram:\n"Onlardan elələri də var ki, sədəqələrlə bağlı sənə nöqsan tuturlar. Bundan onlara bir şey çatsa, razı qalar, bir şey çatmasa, dərhal qəzəblənərlər. Kaş ki, onlar Allahın və Onun Elçisinin onlara verdiyinə razı qalıb: “Allah bizə yetər. Allah da bizə Öz lütfündən verəcək, Onun Elçisi də. Həqiqətən də, biz Allaha rəğbət bəsləyirik” – deyəydilər." (Tövbə surəsi, 58-59)\nADNAN OKTAR: Hz. Mehdi (ə.s) dövründə insanlar ləng hərəkət edəcəklər. Hz. Mehdi (ə.s)-ın camaatına qoşulmayacaqlar. Ona görə, bu mübarək birliyin sayı 313 adam olacaq. Onlara imtahan olaraq baş verən həbs, sürgün, böhtan, təhqir kimi çətinliklərdən, müsibətlərdən təsirlənib onlardan uzaqlaşacaqlar və ayədə deyildiyi kimi uzaq qalmalarına sevinib belə deyəcəklər: "Doğrusu Allah, mənə nemət verdi, çünki onlarla birlikdə olmadım" (Nisa surəsi, 72). Bu, münafiqlərin sözüdür. Gülşən Dağçı "bu saxtakarlar Allahı xatırlayaraq, özlərini təqvalı kimi göstərməyə çalışaraq, hz. Mehdi (ə.s)-ın camaatına qarşı mübarizə aparacaqlar" deyir. Bu mesajı, Sinop 28.06.2009 tarixində saat 13:12-də göndərmişdir. Nisa surəsi, 72-ci ayədə Allah belə bildirir: "İçərinizdə elələri də var ki, (cihada çıxdıqda) (özlərini) yubandırar və sizə bir müsibət üz vermiş olduqda: “Allah mənə mərhəmət göstərdi ki, mən onlarla birlikdə (bəlaya düçar) olmadım” deyər". Münafiqlər işi həmişə yubadarlar, hər şeyi çətinləşdirərlər, işi uzadarlar. Bir qismi də bunu cahilliyindən edər. Lakin Allah hz. Mehdi (ə.s)-ın camaatına zəfər verib İslam əxlaqı dünyaya hakim olanda həmin kəslər "kaş ki, onlarla birlikdə olsaydıq beləcə biz də böyük “qurtuluş və xoşbəxtliyə” çatsaydıq. (Nisa surəsi, 73)" deyəcəklər. Bu münafiqlərin əxlaqıdır. "Əgər sizə Allahdan bir fəzl (zəfər) üz versə...", yəni hz. Mehdi (ə.s) və camaatı bir zəfər qazansa, İslamiyyət dünyaya hakim olsa: “onda guya sizinlə onun arasında heç vaxt bağlılıq olmamış kimi: “Kaş mən də onlarla birlikdə olub böyük bir uğur qazanaydım!” deyər". “Ayənin işarə etdiyi məna hz. Mehdi (ə.s)-ın dövrünə və Axırzamana aiddir" deyir.\nADNAN OKTAR: "Münafiqlik haqqında söhbət açılmışkən bir şey soruşmaq istəyirəm, inşaAllah. Bundan sonra küfr dəlalətinə düşmərəm Allahın icazəsi ilə, amma münafiq olmaqdan çox qorxuram. Özümü bəzən çox səmimiyyətsiz hiss edirəm...". Nə gözəl, bu mömin əlamətidir. Münafiq onsuz da heç nəyi vecinə almaz. Amma münafiq olduğundan da əmin olar. Dediyim kimi "it" desən, "mənəmi dedin?" deyər. "Alçaq" desən, "mənəmi dedin?" deyər. Yəni nə desən, "mənəmi dedin?" deyər. Hər yerdən dəlillər çıxartmağa çalışar. Məsələn, "ağ kağız" desən, "mənim üzüm də ağdır, deməli bunun mənimlə əlaqəsi var, mənə deyirsən" deyər. Mütləq bir şey tapar və özünə aid edər. Amma səmimi mömin münafiq olmaqdan qorxar, çəkinər və münafiqə aid olan ayələrdən də ən çox mömin insanlar çəkinərlər. Bu ayələr yalnız möminləri maraqlandırar. Münafiq onsuz da münafiqə aid olan ayələri qəbul etməz, Quranı qəbul etmədiyinə görə, Quranda verilən xəbərdarlığı da qəbul etməzlər. Münafiqlər, münafiqə aid olan ayələrdən ancaq rüsvay olmalarına və alçaldılmalarına görə qorxarlar. Ayələrin yalnız bu cəhəti onları narahat edər. Çünki Quranı elə izah edirik ki, yəni münafiqi təyin etməmək qeyri-mümkün olur. Münafiq də eqoist və qürurlu olduğuna görə hər izah edilənlər onun ox kimi ciyərinə batar. Elə bil başına çəkiclə vurarlar. Hər dəfə dəli kimi olar. Tam hədəfi nişan alırıq. Hər məlumat bir hədəfi nişan alır. Ətrafındakı insanlar da bilir münafiq olduğunu, özü də bilir. İzah edilənlər də birə-bir uyğun gələndə "xeyr" deməyə halı da qalmayacaq. Yəni "bu uyğun gəlmir" deyə bilməyəcək. Hər kəsin özünün başa düşdüyünü (yəni münafiq olduğunu) anlamaqlarından qorxar. Yoxsa münafiq onsuz da Quran ayəsinə inanmaz. Yəni onu maraqlandırmaz. Amma müsəlman münafiq ayələrinin hamısından çox çəkinər. "Aman Allah, görəsən bu ayə mənə aiddir?. Məndə belə bir xüsusiyyət varmı?" deyər və Allaha sığınar, hərəkətlərini düzəldər, özünə fikir verər. Münafiq heç birini qəbul etmədiyinə görə yalnız alçalmağından qorxar və həmişə bunun qorxusu ilə yaşayar. Ondan xilas olmaq üçün də yeni taktikalar, üsullar axtarar. "Mən Allahı xatırlayıram, Quranla danışıram, buna baxmayaraq mənim münafiq olduğumu necə bilərlər? Necə nəzərə çarpdım?" deyər. Münafiq yaralı bir donuz kimidir. Həmişə özünü gizlətməyə çalışar, amma yenə də özünü ələ verər.\n"Özümü bəzən çox səmimiyyətsiz sayıram. Münafiqlər münafiq olduğunu bilir? Bu suala cavab versəniz çox sevinərəm. Bu mesajı yazanda söhbət sona çatdı, nəsibdir artıq" deyir qardaşımız. Nəsib tükənməz, Yasəmən. Görürsən, Allah yenə nəsibini ayağına, yaxınına gətirdi... Özünü səmimiyyətsiz görməyin səmimiyyət əlamətidir, səmimi olduğunu bildirir. Münafiq özünün münafiq olduğunu bilir, həm də necə bilir, yəni beyninin ən son hüceyrələrinə kimi bunu bilir, amma heç vaxt da bunu qəbul etmək istəməz. Dili ilə qəbul etməz, amma ürəyi ilə başa düşər.\nDeyilənləri özlərinə aid etməzlər, amma axirətə gedəndə: "Biz belə bir şey etməmişik. Belə bir hadisə olmayıb" deyirlər. Allah ilə orada, haşa, öz ağıllarına görə mübahisə etməyə başlayırlar. Münafiqlər elə mürəkkəb və elə alçaqdırlar ki, onlara söz çatdırmaq olmur. Çünki yaralı dələ kimi, oradan-oraya hoppanar, oradan-buraya hoppanar. Amma axirətdə bunu edə bilmirlər. Hoppananda da həmişə donuz ovu kimi olar. Bu, müsəlmanın çox xoşuna gələr, əylənər. Münafiqlər həmişə özlərini ələ verərlər, ona görə də tutularlar, imanın nuru ilə başına vurarsan və o nur onu parçalayar. Axirətdə də Allaha qarşı bu hərəkətləri etmək istəyirlər, haşa. "Mən belə bir şey etməmişəm, fikirləşməmişəm" deyir. Dili isə: "sən fikirləşdin" deyir. "Mənim dərimin belə bir əlaqəsi yox idi, əlim belə bir iş görmədi" deyər. Əli, dərisi danışmağa başlayar və etdiyini deyər. "Buna nə oldu?. Bu necə olur danışır?" deyər. Hər şeyə nitqi verən, Allahdır, onları da bu cür danışdırdığını ifadə edir. Axirətdə bu, möcüzədir. Yəni münafiqlərin, küfrün məhv olacağı bir möcüzədir. Çox böyük əzab çəkəcəklər. Bədən orqanları danışmağa başlayacaq. Digər münafiqlər demoqoqdurlar. Məsələn: "Məni niyə cəhənnəmə saldın? Mən nə etdim?" deyir Allaha. Dərisi, dili, əli cavab verir, gözü cavab verir. Yəni bədən orqanlarını idarə edə bilmir. Ən çox bədəninə güvənirdi, hansı ki, axirətdə rüsvayçılıqla, bədəni pərişan halda yaradılar. Qapqara, gözləri bənövşəyi yaradılar. Başları geriyə dönmüş vəziyyətdə, yəni axirətdə insan üzü düz, küfrdə geriyə dönmüş vəziyyətdə yaradılır. Yəni üzünə baxanda peysərini görərsən. Üzünü görmək üçün arxa tərəfinə dönməsi lazımdır. Yəni üzü kürəyi tərəfdə olar. Elə olacaq, inşaAllah. Məhz orada Allah onları danışdırır. Orada alçaldılıb, rüsvay olarlar.


“Taliban”çılara çoxarvadlılıq qadağası qoyulub » Reyting.az\nTarix: 23-01-2021 15:45 | Bölmə: Dünya\n“Taliban” islamçı hərəkat liderlərinin birdən çox qadınla evlənməsini qadağan edib.\nReyting.az xarici mediaya istinadla bildirir ki, buna səbəb hərəkat liderlərinin təmtəraqlı toylarının həddən artıq baha başa gəlməsi və sıravi yaraqlıların buna əsəbiləşməsidir.\n“Taliban” hərəkatının puluna qənaət etmək üçün liderlərinə ailə həyatlarını bir həyat yoldaşı ilə məhdudlaşdırmağı əmr edib.\nBu əmri “Taliban”ın keçmiş lideri Haybutalla Axundzadə hərəkat liderlərinin Qətər və Pakistanda çoxlu arvadları ilə lüks şəraitdə çimdikləri barədə şayiələr yayıldıqdan sonra verib.\nSənəddə yazılır: “İslam hərəkatının liderlərinə şəriət qanunlarına əsasən ciddi bir ehtiyac olmadığı təqdirdə ikinci, üçüncü və dördüncü evlilik ittifaqlarına girməmələrini əmr edirik”.\nƏnənəvi olaraq əfqan toyları dəbdəbəli olmalıdır və əlavə olaraq bəy gəlinin ailəsinə 20 ilə 70 min avroya qədər pul ödəməlidir . Əlavə olaraq, hər bir arvad ayrı bir evdə yaşamalıdır, buna görə də çoxsaylı evliliklər “Taliban”ın kassasına ağır yük olur.\nBu arada, “Taliban”çıların hamısının özlərinə təmtəraqlı həyat qurmaları da inkar edilmir. Məsələn, Dohadakı “Taliban” təmsilçisi Abdul Qəni Baradarın üç arvadı var.\nQətərdəki hərəkat liderlərinin dəbdəbəli həyatı ilə bağlı şayiələr, Əfqanıstan hökuməti ilə “Taliban” danışıqları zamanı xarici mətbuatda döyüşçüləri qıcıqlandırır və mənfi yazılar ortaya çıxarır.\nƏn xoşagəlməz cəhət, bu söz-söhbətlərin tamamilə həqiqət olmasıdır. Doha şəhərində yaşayan bir çox “Taliban” lideri ABŞ-la aparılan danışıqlar nəticəsində Quantanamodan azad edilib və azadlıqdan sonra dərhal yeni ailələr qurub, buna ciddi məbləğlər xərcləyiblər.\nBuna baxmayaraq, “Taliban” rəhbərlərinin elə bu gün də bir neçə arvadı var.\nAxundzadə, tabeliyində olanlara Qətər və ya Pakistanda yaşayan ailələrinə çox xərc çəkməklə bağlı vaxtilə xəbərdarlıq da edib. Bunun "Taliban” liderlərinin nüfuzuna və etibarına mənfi təsir etdiyi də vurğulanıb.\nHərəkatın keçmiş mənəvi liderinə görə, yalnız özəl həyatın şəffaflığı orduda uğurlu mübarizə üçün lazım olan inamı yaradır və çoxsaylı evliliyin qarşısını almaq "rüşvət və pul mənimsəmə" ittihamlarından çəkinməyə kömək edəcəkdir.\nEyni zamanda, yeni qaydalar yenidən ailə qurmağı tamamilə qadağan etmir. Məsələn, övladı olmayan, oğlan varisi olmayan, dul qadınlarla evlənən və ya böyük şəxsi varidatı olan kişilərə qadağan olunmur və hətta ailənin sabitliyini təmin etmək üçün birbaşa başqa bir arvad almağı əmr edirlər.


"Kövrəldim, həm də xəcalət çəkdim" -\n25 Yanvar 18:00 Müsahibə 1 663\nMilli komandamızın hücumçusu, qış fasiləsində "Dinamo"dan ayrılan Ramil Şeydayev Rusiya mətbuatına geniş müsahibə verib. Sportinfo.az həmin müsahibəni təqdim edir.\n- İndi hardasız?\n- Sankt-Peterburqda, evimdə.\n- Formanızı necə qoruyursuz?\n- Özümü buraxmıram, fiziki hazırlıq üzrə məşqçi ilə işləyirəm. İnanıram ki, yaxın günlərdə yeni klubum adına aydınlıq gələcək. Onda dərhal toplanışa qoşulacam.\n- Hansı variantlarınız var?\n- "Dinamo"dan ayrıldıqdan sonra Rusiya Premyer Liqasından bir neçə təklif almışam. Ölkə xaricindən də çağırış var.\n- Hansına meyl edirsiz?\n- Düşünürəm ki, hələ vaxt var.\n- Əgər Sobolyev (komandanın mərkəz hücumçusu) "Krılya"nı tərk etsə, Samaraya dönüşünüz realdır?\n- "Dinamo"dan ayrılmalı olduğunuzu nə vaxt başa düşdünüz?\n- İlk turlarda müntəzəm oynasam da, avqust ayının ortalarında cəmi iki dəfə əvəzetmədən meydana daxil oldum. Yeni baş məşqçinin gəlişi də vəziyyəti dəyişmədi. Daha yarım il ehtiyatda oturmağın nə mənası var? Qarşılıqlı razılıq əsasında müqaviləni ləğv etdik. Bu variant isə hamını razı saldı.\n- Roman Oreşuk (veteran futbolçu, hazırda menecer işləyir) mövsümün əvvəlində demişdi ki, Şeydayev meydanda boşuna qaçır...\n- Hardasa haqlıdır. Nə vaxt ki qol vurmağı çox istəyirsən, top isə qapıya getmir, öz mövqeyinizdə oynamaq əvəzinə, ora-bura qaçmağa, əlavə işlər görməyə başlayırsan.\n- Uğursuz keçən mövsümdən sonra özünüzə şübhə ilə yanaşmağa başlamamısız?\n- Heç bir halda. Həmin vəziyyəti keçmişdə qoyub, irəli getməlisən. Hər hücumçunun qol vura bilmədiyi vaxtlar olur.\n- "Dinamo"nun legionerlərindən hansı öz oyunu ilə sizi daha çox heyran etdi?\n- Filipp. Əminəm ki, o, "Dinamo"ya kömək edəcək. Əla oyunçudur.\n- 20 milyona dəyər?\n- Düşünürəm ki, hə. Ancaq ona görə nə qədər pul ödənildiyi mənim üçün əhəmiyyət daşımır. Əsas odur ki, yaxşı futbolçudur. Sadəcə, adaptasiya bir qədər vaxt apardı. Yeni komanda, yad ölkə, dili bilmir...\n- "Zenit"lə Rusiya, "Jilina" ilə Slovakiya, "Qarabağ"la Azərbaycan çempionu olduz. Qızıl medallarınızı saxlayırsız?\n- Hə. Düzdür, Sankt-Peterburqda mükafatlandırma mərasimində mənə medal verilmədi. Yəqin, buna layiq olmadığımı düşünüblər.\n- Bu, sizi incitdi?\n- Çox. Sağ olsun İqor Vitalyeviç Simutenkov, özününkünü mənə verdi.\n- Bu, necə oldu?\n- Həmin axşam mənə yaxınlaşdı və medalı uzadıb dedi: "Ramil, götür". İmtina etməyə başladım. Simutenkov çiynimi qucaqladı və "götür, götür, layiqsən!" söylədi. Həm kövrəldim, həm də xəcalət çəkdim.\n- Həmin mövsüm "Zenit"də neçə oyun keçirmişdiz?\n- Villaş-Boaş sizin oyununuzu necə şərh edirdi?\n- Etmirdi. Onunla ümumiyyətlə söhbətimiz olmayıb.\n- Bəs bir dəfə təlim-məşq toplanışında yatıb qalmağınıza necə reaksiya vermişdi?\n- Sakit. 15 dəqiqə gecikmişdim. Təng-nəfəs məşqə qaçdım. Boaş kənardan gördü və əli ilə meydançaya girməyimi işarə etdi.\n- Yox. Adətən belə hallarda cərimələyirlər. Amma mənim bəxtim gətirmişdi. Hələ karyeram ərzində bir dəfə də olsun, cərimələnməmişəm.\n- "Zenit"də möhkəmlənmək üçün sizə nə çatmadı? İnam?\n- O da var. Amma məşqçini də başa düşmək lazımdır. Hücumda seçim imkanı çoxdursa, az adam ehtiyatdan kiməsə şans verməyə risk edər.\n- 2015-ci ildə "Rubin"də peyda olduz...\n- Hər şey belə oldu. Məni Kazana Rinat Bilyaletdinov dəvət etmişdi. Tezliklə onu göndərib, Çalovu baş məşqçi təyin etdilər. Onun vaxtında isə oynamaq şansım belə, olmadı. Ehtiyatda oturdum. Qışda isə Sankt-Peterburqa qayıtdım.\n- Vladislav Radimovun sözlərinə görə, "Rubin"dən küskün qayıtmışdız...\n- Yox-yox, sadəcə, itirilən vaxta görə heyfslənirdim. Küskünlük dəqiq yox idi. Əks-halda birinci dəstədə 12 oyuna 10 qol vurmazdım. İyul ayında müqaviləm başa çatdı və Türkiyəyə getdim.\n- "Zenit" sizə aylıq 300 min rubl qarşılığında yeni müqavilə təklif etmişdi...\n- Dayanın! Rəqəmlər hardandır?\n- Həmin vaxt sizin agentiniz olan Sergey Kuşov müsahibəsində demişdi.\n- Hə, necə şərh edəcəyimi belə, bilmirəm.\n- Rəqəmlər fərqli idi?\n- Çox idi, yoxsa az?\n- Önəmli deyil. Maliyyə şərtləri məni qane etmirdi. Amma məsələ pulda deyil. "Zenit"də oynamayacağımı bildiyim üçün orada qalmadım. Ya yenə ehtiyatda oturacaqdım, ya da icarəyə veriləcəkdim. Bax, buna görə öz yolumla getməyə qərar verdim.\n- Bu gün düzgün addım atdığınızı hesab edirsiz?\n- Yüz faiz!\n- Düzdür ki, həmin il "Spartak"a keçə bilərdiz?\n- Danışıq gedirdi, amma reallığa doğru getmədi.\n- "Trabzonspor"un təklifi sizi necə cəlb etdi?\n- Variant kifayət qədər idi. Həm Rusiya, həm də Avropadan. Xeyli götür-qoydan sonra "Trabzonspor"u seçdim. Yarım ildən sonra aydın oldu ki, baş məşqçinin planlarına daxil deyiləm. "Jilina"ya yollandım. 13 oyunda 5 qol vurub, 6 məhsuldar ötürmə etdim. Düşündüm ki, Trabzonda özümü göstərmək şansım olacaq. Amma yenidən icarəyə göndərildim - bu dəfə "Qarabağ"a. Həmin mövsüm sensasiyalı şəkildə Çempionlar Liqasının qrupuna düşdük. Sonra isə "Krılya" və "Dinamo"da oynadım.\n- "Trabzonspor"a keçmək səhv addım idi?\n- Xeyr. Heç nəyə görə təəssüflənmirəm. Hər şey necə olmalıdısa, elə də gedir. Yeri gəlmişkən, Türkiyədə oynamağın bir xoş tərəfi oldu. Orada atmosfer fantastikdir. Hər oyunda tribunalar dolurdu, azarkeşlər nəsə yandırır, qışqırır, mahnı oxuyurlar. 10 nəfərlə müdafiə olunan komanda yoxdur. Əksinə, hamısı düşünülmüş hücumlar qurmağa can atır.\n- Görünür, yenidən ora qayıtmağın əleyhinə deyilsiz...\n- İndi istəmirəm.\n- Türkiyədə bir şey xoşuma gəlmədi. Futbol bəziləri üçün ikinci dərəcəlidir. Kimisə incitməmək üçün bu haqda çox danışmaq istəmirəm.\n- Ruslardan fərqli, azərbaycanlılar orada legioner sayılmırlar?\n- Buna görə sizə vətəndaşlığınızı dəyişmək təklif olundu?\n- Yox, bunun onunla əlaqəsi yoxdur.\n- Sizi buna görə qınayanlar oldu - Radimov, Xomuxa, Pisarev...\n- Hə, oldu. Amma artıq qərarımı vermişdim.\n- Deyilənə görə, Bakıda anadan olan və sizin Azərbaycan millisində oynamağınızı istəyən atanızın sözü həlledici olub.\n- Atamın bu işə heç bir aidiyyatı yoxdur.\n- Onda başqa versiya. Xomuxadan soruşublar ki, Rusiyanın aşağı yaş qrupları üzrə bütün yığmalarında oynamış Şeydayevin indi Azərbaycan millisində çıxış etməsində günahkar kimdir. O da agentləri günahlandırıb ki, onlar bu işdə oyunçudan daha çox maraqlı olublar.\n- Həqiqətən belə deyil. Mənə heç kim təzyiq etməyib. Qərarı özüm qəbul etmişəm. Bu, şüurlu bir seçim idi. Zərrə qədər də təəssüflənmirəm.\n- Əsas səbəb nə oldu?\n- Rusiya millisinə nə vaxt çağırılacağımı, ümumiyyətlə, ora düşüb-düşməyəcəyimi bilmirdim. Burada isə Avropada parlamaq üçün gözəl imkan var. Güclü rəqiblərə qarşı oynayıb, təcrübə yığıram. Artıq 4 qol vurmuşam.\n- Almaniya, Xorvatiya, Slovakiya və Bəhreynə.\n- AÇ-2020-nin seçmə mərhələsində yığmanız cəmi 1 xal topladı.\n- Amma görün, hansı oyunda! Bakıda xorvatlarla 1:1 oynadıq. Zaqrebdə də başabaş mübarizə apardıq, hesabda öndə idik, amma sonradan 2 qol buraxdıq.\n- Millidən komanda yoldaşınız Emin Mahmudov vitse-dünya çempionlarının oyununu bəyənməyib. Deyir ki, sadəcə, meydanda gəzirdilər.\n- Xorvatlar pis oynamadılar, Amma slovakiyalılar daha çox xoşuma gəldi. Komanda hazırlıqlı və sürətlidir. Hamşik isə - ümumiyyətlə top-oyunçudur.\n- Bəs Modriç?\n- Meydanı əla görür, səhv etmək faizi minimumdur.\n- Beylə qarşı da oynamısız.\n- Bax, o, məni heç nə ilə təəccübləndirmədi.\n- Bir epizod oldu ki, cinahda onu sürətdə keçdiz və azarkeşlərin alqışını qazandız.\n- Hə, oldu. Burda nə var ki?\n- Beyl dünyanın ən sürətli futbolçularından biridir!\n- Mənə elə görünmədi. Həmin epizodda Beyli qabaqlamaq elə çətin deyildi.\n- Vətəndaşlığınızı dəyişənə qədər azərbaycanca bilirdiz?\n- Xeyr, yavaş-yavaş öyrənirəm. Millidə hamı ilə rusca danışıram. Heç bir problem yoxdur.\n- Düz bilirəm, indi sizin yığmanın baş məşqçisi yoxdur?\n- Doğrudur. Dekabrda Yurçeviçi istefaya göndərdilər. Yenisini hələ təyin etməyiblər.\n- Sizə elə gəlmir ki, Azərbaycan pasportu ilə Rusiya Premyer Liqasında klub tapmaq çətindir?\n- Xeyr, hər şey özümdən asılıdır. Yaxşı oynayıb, qollar vursam, pasport ən sonda yada düşəcək.\n- Rusiyanın U-17 yığması ilə Avropa çempionu olduğunuz 2013-cü ildə Qolovinlə birlikdə oynamısız. İndi əlaqə saxlayırsız?\n- Hərdən. Həmin komandadan ən yaxın dostum Ayaz Quliyevdir.\n- Axı, o, Avropa çempionu deyil.\n- Turnirin final mərhələsini zədə səbəbindən buraxmışdı.\n- Az adam xatırlayar ki, siz də final mərhələsindən kənarda qala bilərdiz...\n- Bəli, elit-raundun Portuqaliya ilə həlledici oyununda kiçik dava oldu. Rəqib müdafiəçi təxribata çəkdi, mən də cavab verdim. Bir-birimizi itələdik, hakim qırmızı vərəqə göstərdi.\n- Hansı hissləri keçirdiz?\n- 3 oyunluq diskvalifikasiya olunduğumu biləndə, anladım ki, Avropa çempionatına aparmayacaqlar. Hücumçulardan biri sıradan çıxmasaydı, aparmayacaqdılar. Adımı son anda sifariş ərizəsinə daxil etdilər. Cəmi iki oyunda - isveçlilər yarımfinalda və italyanlarla finalda meydana çıxdım.\n- Komandanı finala məhz siz çıxardız...\n- Hər şey penaltilər seriyasında həll olundu. Hər şey o qədər sürətli alındı ki, hesab 9:9 olanda ikinci dəfə bəyaz nöqtəyə yaxınlaşmalı oldum.\n- Əsəbləriniz dəmir kimidir.\n- Kimsə məsuliyyəti üzərinə götürməli idi. Eyni zamanda, penalti vurmağı sevirəm.\n- Qeyri-dəqiqlik olub?\n- Yuxarı səviyyədə olmayıb.\n- Həmin yığmanın lideri Qolovin hesab olunmurdu?\n- Deyə bilmərəm, Messi və Ronaldo kimi parladı, amma əla oynayırdı. İndi isə hər şeyi qaydasındadır. İl yarımda "Monako" xeyli artırıb. Afərin!\n- Səhəriniz hər zaman namazla açılır?\n- Çoxdan belədir?\n- Artıq 4 ildir. Dinə özüm gəlmişəm. Valideynlərim dindar olsa belə.\n- Bu yaxınlarda Artur Beterbiyevdən eşitdim: "Spirtli içki qəbul etməmişəm. Din icazə vermir. Spirtli içki içən adamın duası 40 gün ərzində qəbul olunmur. Əgər ölürsə, deməli, pis adamdır. Bu ki dəhşətdir! Allaha itaət etmədən necə ölmək olar?".\n- Bütün sözlərinə qoşuluram.\n- Spirtli içki sizin üçün də haramdır?\n- Əlbəttə, heç vaxt cəhd etməmişəm.\n- Yeni ili necə qeyd edirsiz? Şirə ilə?\n- Heç nə ilə. Belə vərdişim yoxdur. Sizi təəccübləndirən nədir?\n- Onda son sual - Yeni ildə nə etdiz?\n- Yeni ili qeyd etmədim. Həmin vaxt Rusiyada deyildim.\n- Harda idiz?\n- Bəlkə Məkkədə?\n- Praktiki olaraq.\n- Özünüzü yormayın, onsuz da deməyəcəm. Bu, şəxsi məsələdir. Sadəcə, yazın ki, yeni ili qeyd etmədim. Qalanının əhəmiyyəti yoxdur.


Neftçalada bütün nasos stansiyaları suvarma mövsümünə hazırdır - AZƏRTAC\nNeftçala rayonunda kənd təsərrüfatı sahələrinin suvarma suyu ilə təmin edilməsi üçün Neftçala Suvarma Sistemləri İdarəsi gücləndirilmiş rejimdə çalışır. 1978-ci ildən fəaliyyət göstərən idarə Neftçala rayonunun 38158 hektar suvarılan torpaq sahəsinə xidmət edir. Bu işin keyfiyyətli təmin edilməsi üçün 44 nasos stansiyadan və 1394 ədəd hidrotexniki qurğudan istifadə olunur. Suvarma mövsümünə qədər bütün nasos stansiyalarında təmir işləri aparılıb və hər biri saz vəziyyətə gətirilib.\nMeliorasiya və Su Təsərrüfatı Açıq Səhmdar Cəmiyyətinin mətbuat katibi Dilqəm Şərifov AZƏRTAC-a bildirib ki, rayonda hazırda 5560 hektar sahədə pambıq aratı aparılıb, 39296 hektarda dənli bitkilər, 8077 hektarda isə yem bitkiləri suvarılıb. 8 hidrotexniki qurğu təmir edilib, 85 kilometr kanal lildən təmizlənib. Rayonun əsas su mənbəyi olan Kür çayından 83 milyon kubmetr su əkin sahələrinə ötürülüb. Əkin sahələrinin suvarılması üçün nasos stansiyaları ilə yanaşı, 1026 kilometr suvarma kanallarından da istifadə olunur. Suvarma suyunun su istifadəçilərinə itkisiz və daha sürətlə çatdırılması üçün isə latok sistemi yenilənib və bu proses davam edir. Yeni nov kanallar suvarma suyunu vaxtında fermerlərə çatdıra bilir.\nQeyd edək ki, Neftçala rayonunda 2022-ci il üçün 38158 hektar sahədə əkin aparılıb. Bunun 8700 hektarı pambıq, 21500 hektarı dənli bitkilər, 6221 hektarı yem bitkiləri, 1737 hektarı isə digər əkinlərdir.\nAZERTAG.AZ :Neftçalada bütün nasos stansiyaları suvarma mövsümünə hazırdır


2021, 27 Noyabr, şənbə, Bakı vaxtı 18:11\nİranın ali dini lideri Ayətulla Xameneyi\nİranın ali dini lideri Ayətulla Xameneyi öz fitvasının qurbanı olub.\nSöhbət İranda İnternetin senzura edilməsi və filtrasiyadan keçirilməsi ilə bağlı rejimin tətbiqindən gedir.\nHəmin rejimin tətbiqinə Ayətullanın özü xeyir-dua verib.\n“Tabnak” saytı xəbər verir ki, Xamneyinin anti-filtrasiya vasitələrinin istifadəsinin qanunsuz olması ilə bağlı fitvası İranda İnternet saytlarına yerləşdiriləndən 30 saat sonra blok olunub.\nGüman ki, bunun səbəbi fitvada “anti-filtrasiya” sözünün olmasıdır. Bu sözün olduğu bütün mətnləri İranda tətbiq olunmuş İnternet senzurası avtomatik blok edir.\nBu hadisədən sonra mühafizəkarlara yaxınlığı ilə seçilən “Tabnak” saytında belə bir şərh yazılıb: “Fitvanın filtrasiya olunması o qədər eybəcər bir haldır ki, bütövlükdə filtrasiya ilə bağlı tətbiq edilən yeni qaydanın fəlsəfəsini sual altında qoya bilər”.\nXameneyi Iranda bütün məsələlərdə son sözə malikdir\nO, sözügedən fitvanı yarı-rəsmi “Mehr” agentliyinin sualına cavab olaraq vermişdi.\n“Mehr” Xameneyinin administrasiyasına müraciət edərək soruşmuşdu ki, bəzi iranlılar, o cümlədən jurnalistlər öz peşə ehtiyaclarına görə qadağan edilmiş saytlara da daxil olmalıdırlar. Çünki onlara lazım olan məlumat adətən icazəli saytlarda olmur.\nSual belə idi ki, Ayətulla nə düşünür, belə olan halda həmin insanlar necə hərəkət etməlidirlər?\nBuna cavab olaraq Xameneyi yazmışdı: “Ümumilikdə anti-filtrasiya proqramlarından\nIranda Internet kafe\nistifadə İslam Respublikasının qanunlarına ziddir və həmin qanunları pozmaq yolverilməzdir”.\nÖtən ilin oktyabrında İranın Telekommunikasiya naziri Reza Tağıpur da bildirmişdi ki, anti-filtrasiya proqramlarının istifadəsi cinayətdir.\nİran öz ərazisində İnternetə sərt senzura tətbiq edir\nBu, dünyada ən sərt İnternet senzuralarından sayılır. Bir çox iranlılar, o cümlədən rejimin tərəfdarları qadağan edilmiş saytlara girmək üçün proksilərdən və anti-filtrasiya proqramlarından istifadə edirlər. Qadağan edilmiş on minlərlə sayt arasında xəbər və müxalifət saytları da var.\nXameneyinin fitvası qadağan olunmuş saytlara girən mühafizəkarlar qarşısında dilemma yarada bilər: anti-filtrasiya proqramlarından istifadə etsinlərmi?\nMəsələnin absurdluğu onda üzə çıxır ki, onlar Ayətullanın blok olunmuş fitvasını oxumaq üçün gərək anti-filtrasiya proqramından istifadə etsinlər.


Memmedyarov: “Azerbaycan zemanet vermeye hazirdir” - Azadliq Xeber\nMemmedyarov: “Azerbaycan zemanet vermeye hazirdir”\n2017-04-12T23:48 xeber – “Şərq Tərəfdaşlığı”nın gələcəyi böyük ölçüdə münaqişələrdən əziyyət çəkən regionlarda davamlı təhlükəsizlik, sülh və sabitliyin bərqərar olmasından asılıdır. Biz düşünürük ki, Avropa İttifaqının vaxtında və fəal rolu regionumuzda sabitlik və inkişaf baxımından əhəmiyyətlidir”.\nSputnik Azərbaycan xəbər verir ki, bunu Azərbaycanın xarici işlər naziri Elmar Məmmədyarovun Vişeqrad qrupu və “Şərq Tərəfdaşlığı” ölkələrinin xarici işlər nazirlərinin Varşavada keçiriliən iclasında çıxışı zamanı deyib.\nNazir bildirib ki, Azərbaycan münaqişənin danışıqlar yolu və beynəlxalq hüququn prinsiplərinə əsaslanan yol xəritəsi üzrə həllində maraqlıdır: “Xüsusilə də bu, 2016-cı il Avropa İttifaqının Xarici və Təhlükəsizlik Siyasəti üzrə Qlobal Strategiyasında əks olunub. Eyni zamanda, onilliklərdir ki, davam edən danışıqlar heç bir nəticə verməzsə, Azərbaycan pozulmuş ərazi bütövlüyünü sərəncamında olan mümkün bütün vasitələrlə bərpa etmək hüququnu özündə saxlayır”.\n“Dəfələrlə bəyan edildiyi kimi, Azərbaycan hökuməti Azərbaycanın Dağlıq Qarabağ regionunun erməni və azərbaycanlı icmalarının birgə yaşayışına bütün növ zəmanət verməyə hazırdır. Azərbaycanın münaqişənin həll edilməsi istiqamətində cəhdlərinin əksinə olaraq, Ermənistan işğal edilmiş ərazilərin demoqrafik xüsusiyyətlərini dəyişdirmək üçün məqsədli siyasət yürüdür, həmçinin işğal edilmiş ərazilərdə qanunsuz “seçkilər” və “referendum” keçirir. İşğal edilmiş ərazilərdə keçirilmiş ən son qanunsuz “referendum” Azərbaycan Respublikasının Konstitusiyasının əleyhinə yönəlmiş daha bir təxribat xarakterli addımdır. Bu qanunsuz fəaliyyət beynəlxalq birlik tərəfindən rədd edilib” — Məmmədyarov bildirib.


Metrodan istifadə edənlərə şad xəbər Ayna.az\n"Şah İsmayıl Xətai" stansiyası təmirdən sonra istifadəyə verilib\n"Bakı Metropoliteni" Qapalı Səhmdar Cəmiyyətinin (QSC) "Şah İsmayıl Xətai" stansiyası təmirdən sonra istifadəyə verilib. Bu barədə AYNA-ya QSC-nin mətbuat xidmətinin rəhbəri Bəxtiyar Məmmədov məlumat verib.\nBildirib ki, stansiya artıq sərnişinlərin istifadəsinədir: “Stansiyada bir neçə yenilik var ki, onlardan biri ilk dəfə tətbiq olunan dəmir beton bloklardır. Belə ki, "Bakı Metropoliteni"ndə ilk dəfə olaraq stansiyaya gedən yolda dəmir beton bloklardan istifadə olunub”.\nXatırladaq ki, "Şah İsmayıl Xətai" stansiyası ötən il sentyabrın 27-də təmirə bağlanıb. Təmir müddətində stansiyada istifadədə olan "LT-2" tipli 3 eskalator sökülərək əvəzinə Almaniyanın "Thyssen Krupp Fahrtreppe" şirkətinin "Viktoriya Tube" tipli 4 eskalatoru quraşdırılıb. Eskalatorların dəyişdirilməsi müddətində infrastrukturla bağlı digər təmir-bərpa, yenidənqurma işləri də görülüb, vestibülün əsaslı təmiri aparılıb.\nMüəllif: Ayna.az 12 Sentyabr 2019 12:02\n12 Sentyabr 12:02 Xəbərlər


Gömrük Akademiyasında Polşanın ölkəmizdəki səfiri ilə görüş keçirilib - Turkic World\nDigər xəbərlər Digər xəbərlər 20 Yanvar 2022 01:50\nDövlət Gömrük Komitəsinin Akademiyasından TurkicWorld-a verilən məlumata görə, Akademiyanın rəisi Qulu Novruzov qonaqları salamlayaraq onları rəhbərlik etdiyi təhsil ocağında görməkdən məmnun olduğunu bildirib. Akademiyanın rəisi səfirə Dövlət Gömrük Komitəsinin Akademiyasının yaranması, tədris prosesi və beynəlxalq əməkdaşlıq sahəsindəki fəaliyyəti barədə ətraflı məlumat verib və iki ölkə arasında mövcud olan əlaqələrdən bəhs edərək təhsil sahəsində əməkdaşlığın vacibliyini xüsusi olaraq vurğulayıb. Akademiyanın son illərdə inkişaf edən beynəlxalq əməkdaşlıq fəaliyyətindən bəhs edən Q.Novruzov Akademiya tələbələrinin iştirak etdiyi beynəlxalq mübadilə proqramlarını qeyd edərək gələcəkdə Polşanın ali təhsil müəssisələri ilə də baş tuta biləcək birgə layihə və proqramların perspektivindən söz açıb. Qulu Novruzov səfirin Polşadakı ali təhsil müəssisələri ilə beynəlxalq əlaqələrin qurulmasındakı və əməkdaşlıq baxımından yeni istiqamətlərin müəyyən edilməsindəki rolunu xüsusi qeyd edərək gələcəkdə akademik sahədə əməkdaşlığın inkişafı baxımından uğurlu addımların atılacağına əminliyini vurğulayıb.\nAzərbaycanla Rusiya arasında ticarət dövriyyəsi 20 faizdən çox artıb\n18 Mart 14:38 İqtisadiyyat Digər xəbərlər\nGömrük Akademiyasında Pakistan İslam Respublikası Federal Gəlirlər Şurasının nümayəndə heyəti ilə görüş keçirilib\n13 Fevral 15:11 Digər xəbərlər Digər xəbərlər\n24 May 2021 15:03 İqtisadiyyat Digər xəbərlər


Onurğasızlar haqqında maraqlı faktlar - Məsləhətlər - 2021\nBir dostdan bir heyvanın adını istəyin və o, yəqin ki, bir at, fil və ya başqa bir növ onurğalı heyvanla qarşılaşacaq. Fakt budur ki, yerdəki həşəratlar, xərçəngkimilər, süngərlər və s. Heyvanların böyük əksəriyyəti onurğa sümüklərinə sahib deyil və beləliklə də onurğasızlar kimi təsnif edilir.\nAltı əsas onurğasız qrup var\nPlanetimizdəki milyonlarla onurğasız heyvan altı əsas qrupa aiddir: artropodlar (böcəklər, hörümçəklər və xərçəngkimilər); cnidarians (meduza, mərcan və dəniz anonları); echinoderms (ulduzlu balıqlar, dəniz xiyarları və dəniz urchinləri); mollyuskalar (salyangozlar, şlaklar, squids və ahtapotlar); seqmentli qurdlar (yer qurdları və zuluklar); və süngərlər. Əlbətdə ki, bu qrupların hər birindəki dəyişiklik o qədər genişdir ki, böcəkləri araşdıran elm adamları at cırcıralarına o qədər də maraq göstərmirlər - mütəxəssislər xüsusi onurğasız ailələrə və ya növlərə diqqət yetirməyə meyllidirlər.\nOnurğasızların skeleti və onurğası yoxdur\nChristopher Murray / EyeEm / Getty Şəkillər\nHalbuki onurğalılar onurğalılar və ya onurğalar tərəfindən xarakterizə olunur, onurğasızlar isə bu xüsusiyyətə tamamilə sahib deyillər. Lakin bu, bütün onurğalıların qurdlar və süngərlər kimi yumşaq və xırtıldayan olmasını ifadə etmir: böcəklər və xərçəngkimilər bədən quruluşlarını ekzoskeleton adlanan sərt xarici quruluşlarla dəstəkləyir, dəniz anemonları isə "hidrostatik" skeletlərə, əzələ təbəqələrinə sahibdirlər. maye ilə doldurulmuş daxili boşluq. Nəzərə alın ki, onurğanın olmaması mütləq bir sinir sisteminin olmaması demək deyil; mollusks və artropodlar, məsələn, neyronlarla təchiz olunmuşdur.\nİlk onurğasızlar bir milyard il əvvəl inkişaf etdi\ntəbiətlə yaxın / Getty Images\nƏn qədim onurğasızlar tamamilə yumşaq toxumalardan ibarət idi: 600 milyon il əvvəl, təkamül hələ də okean minerallarının ekzoskeletlərə daxil edilməsi fikrinə qapılmalı idi. Bu orqanizmlərin həddindən artıq yaşı, yumşaq toxumaların qalıq qeydlərində demək olar ki, heç vaxt qorunmaması əsəbi bir kədərə səbəb olur: paleontoloqlar bilirlər ki, ən qədim qorunan onurğasız heyvanlar olan edacarans, yüz milyonlarla milyonlarla insanı geri çəkən əcdadlara sahib olmalı idi. illərdi, ancaq hər hansı bir dəlil gətirməyin yolu yoxdur. Yenə də bir çox elm adamları ilk çoxhüceyrəli onurğasızların milyard il əvvəl yer üzündə meydana gəldiyinə inanırlar.\nBütün heyvan növlərinin 97 faizini onurğasızlar təşkil edir\nChris Stein / Getty Şəkillər\nNövlər üçün növlər, funt üçün bir funt olmasa, onurğasızlar yer üzündəki ən çox sayda və müxtəlif növ heyvanlardır. Hər şeyi düşünmək üçün təxminən 5000 məməli növ və 10,000 quş növü var; onurğasızlar arasında yalnız həşəratlar ən azı bir milyon növə sahibdirlər (və bəlkə də daha çox miqyas almaq üçün). Əmin deyilsinizsə, daha çox say var: 100.000-ə yaxın növ mollyuslar, 75.000 növ araxnidlər və hər birində 10.000 növ olan süngər və cnidarilər (özləri tərəfindən yer kürəsinin bütün onurğalı heyvanlarını çox yüksək tuturlar) var. .\nOnurğasızların əksəriyyəti metamorfoza məruz qalır\nwww.victoriawlaka.com / Getty Şəkillər\nYumurtalarından çıxardıqdan sonra, çox sayda onurğalı heyvanın cavanları böyüklər kimi olur: aşağıdakıların hamısı daha çox və ya daha az davamlı böyümə dövrüdür, həyat dövrləri dövrə vurulan əksər onurğasızlarda belə deyil. yetkin orqanizmin yetkinlik yaşına çatmayanlardan çox fərqli göründüyü metamorfoz. Bu fenomenin klassik nümunəsi tırtılların xrizalisin ara mərhələsi vasitəsilə kəpənəklərə çevrilməsidir. (Yeri gəlmişkən, onurğalıların bir qrupu, amfibiyalar metamorfoza məruz qalırlar; zibillərin qurbağalara çevrilməsinin şahidi olurlar.)\nBəzi onurğasız növlər böyük koloniyalar meydana gətirirlər\nInigo Cia / Getty Şəkillər\nKoloniyalar, həyat dövrünün çox hissəsində birlikdə qalan eyni növ heyvanların qruplarıdır; üzvlər yırtıcılardan qidalanma, çoxalma və sığınacaq işlərini bölürlər. Onurğasız koloniyalar dəniz yaşayış yerlərində ən çox rast gəlinir və fərdlər bütün toplaşmanın bir nəhəng bir orqanizm kimi görünə biləcəyi dərəcədə birləşirlər. Dəniz onurğasız koloniyalarına mərcanlar, hidrozoanlar və dəniz ətəkləri daxildir. Quruda onurğasız koloniyaların üzvləri muxtar olur, lakin yenə də mürəkkəb sosial sistemlərdə birləşirlər; koloniya yaradan ən çox tanış olan böcəklər arılar, qarışqalar, termitlər və arılardır.\nSüngərlər ən sadə onurğasızlardır\nGlobal_Pics / Getty Şəkillər\nDünyadakı ən az inkişaf etmiş onurğasızlar arasında süngərlər texniki olaraq heyvanlardır (çoxhüceyrəli və sperma hüceyrələri əmələ gətirirlər), lakin fərqli toxuma və orqanlara sahib deyillər, asimmetrik cisimlərə sahibdirlər və eyni zamanda oturaqdırlar (qayalara və ya köklərə möhkəm köklənirlər) dənizkənarı) hərəkətli deyil (hərəkət edə bilən). Dünyadakı ən inkişaf etmiş onurğasızlara gəlincə, böyük və mürəkkəb gözlərə sahib olan, kamuflyaj üçün bir istedadlı və geniş yayılmış (lakin yaxşı birləşdirilmiş) sinir sistemlərinə sahib olan ahtapot və squids üçün yaxşı bir vəziyyət yarada bilərsiniz.\nDemək olar ki, bütün parazitlər onurğasızlardır\nNNehring / Getty Şəkillər\nTəsirli bir parazit olmaq üçün, yəni başqa bir orqanizmin həyat proseslərini istismar edən bir orqanizmin ya zəiflədiyi, ya da bu prosesdə öldürdüyü bir orqanizmin olması üçün bu digər heyvanın bədəninə çıxmaq üçün kifayət qədər kiçik olmalısınız. Başqa sözlə, niyə parazitlərin böyük əksəriyyətinin onurğasızlar-bitlər, yuvarlaq qurdlar və nematodların uğursuz qonaqlarına xüsusi orqanlara yoluxması üçün kifayət qədər kiçik olduğunu izah edir. (Bəzi ən kiçik parazitlər, amoebaslar kimi, texniki olmayan onurğasızlar deyil, protozoans və ya protist adlanan tək hüceyrəli heyvanlar ailəsinə aiddir.)\nOnurğasızlar çox fərqli diyetlər var\nBitki mənşəli, ətyeyən və cəmdəkli onurğalı heyvanlar olduğu kimi, eyni növ pəhriz onurğasız heyvanlardan həzz alır: hörümçəklər digər böcəkləri yeyir, süngərlər sudan kiçik mikroorqanizmləri süzür və yarpaq kəsən qarışqalar yuvalarına müəyyən bitki növlərini gətirirlər. öz sevimli göbələklərini yetişdirə bilər. Daha az iştahsız olsa da, onurğasızlar daha böyük onurğalı heyvanların cəsədlərini öldükdən sonra parçalamaq üçün çox vacibdir, buna görə də minlərlə qarışqa və digər yaramaz böcəklərin əhatəsində olan kiçik quşların və ya dələ heyvanlarının cəsədlərini tez-tez görə bilərsiniz.\nOnurğasızlar elm üçün çox faydalıdır\nVaclav Hykes / EyeEm / Getty Şəkillər\nGeniş öyrənilmiş iki onurğasız heyvan olmasaydı bu günküdən genetik haqqında daha az şey bilərdik: ümumi meyvə milçəyi (Drosophila melanogaster) və kiçik nematod Caenorhabditis zərifləri. Yaxşı fərqlənmiş orqanları ilə meyvə milçəyi tədqiqatçılara spesifik anatomik əlamətlər istehsal edən (və ya maneə törədən) genlərin deşifrasına kömək edir. C. zəriflər bu orqanizmin inkişafı asanlıqla ətraflı izlənilə bilən çox az hüceyrədən (1000-dən bir qədər) ibarətdir. Bundan əlavə, dəniz anemonunun bir növünün son analizi bütün heyvanların, onurğalıların və onurğasızların eyni paylaşdığı 1500 əsas genin müəyyən edilməsinə kömək etdi.\nVideoya baxın: Heyvanlar haqqında maraqlı heyvanları öldürmək olmaz (Sentyabr 2021).\nXalqın Astronomu olan Carl Saganın həyatı\n"Oyun içərisində oynamaq" konsepsiyası\nCopyright 2021 \_ Bilişsel Məlumat Portalı \_ Onurğasızlar haqqında faktlar


Sərsəmləmə siyasətçi üçün qəbahətdir. Özünə hörmət edən siyasi lider hər çıxışını düşünməli, planlamalı və ondan sonra o “mübarək” ağzını açmalıdır. Aparılan araşdırmalar onu deməyə əsas verir ki, bir sıra siyasi liderlər sərsəmləməni artıq özlərinə prioritet seçib. Yəni, onlar bu yolla həm gümdəmə gəlmə, həm gümdəmdə qalma, həm də müəyyən dividentlər qazanmaq istəyir. Söhbət Rusiya Liberal Demokrat Partiyasının sədri Vladimir Jirnovskidən gedir. Hər zaman antiAzərbaycan bəyanatları ilə seçilən bu siyasətçi son açıqlaması ilə yenə sərsəmləyib. O, Azərbaycanı rus əsgərləri ilə hədələyib. Əslində onun bu fikirlərinin siyasi çəkisinin olmadığı gün kimi aydındır. Məsələ orasındadır ki, indiki məqamda onu belə açıqlama verməyə nə vadar edir? Arxivi söyüşlərlə dolu olan bu siyasətçinin bundan dividenti nədir.\nRekord sayda Rusiyada keçirilən prezident seçkilərinə qatılan, hər seçkidə də topladığı az səs sayları ilə gündəm olan Jirnovski Azərbaycanla bağlı dediyi fikirlər məlum məsələdir ki, hansısa siyasi qurum tərəfindən ortaya atılıb. Bu o qüvvədir ki, ölkəmizin qazandığı nəaliyyətləri qəbul etmir, regionda söz sahibinə çevrilməsini həzm etmirlər. Bu qüvvələr hər zaman olub və olacaq. Onların sözlərini dedirdəcək siyasətçilər də var. Ancaq siyasi konnekturada lider öz mövqeyini sərgiləməlidir. Kiminsə diqtəsi, kiminsə kuklası olmasın. Təbii ki, Jirnovski kukla olmağı çoxdan öz üzərinə götürüb və görünən odur ki, bu işi çox gözəl yerinə yetirir. Buna görə də, “sahibləri” vaxtaşırı yaşına, başına hörmət etməyən Jirnovskini gündəmə gətirirlər.\nJirnovskinin Rusiyada Prezident seçkilərinə qatılan rekordmen siyasiçi olduğunu əbəs yerə qeyd etmədim. Statistik göstəricilərə nəzər salanda aydın olur ki, bu məxluqun topladığı səs faizləri hər seçkidə durmadan azalır. Bu isə cəmiyyətdə Jirnovski kimi adamlara yer olmadığını, onun fikirlərinin heç bir siyasi çəkisinin qalmadığını göstərir. Belə olan halda Jirnovskinin dividenti nə ola bilər?\nJirnovski də bilir ki, Azərbaycanın müstəqilliyi heç zaman müzakirə mövzusu ola bilməz. Məhz bu məsələ ilə gündəmə gəlməklə siyasi nüfuzunun yüksələcəyinə ümid edən Jirnovski və onun havadarları yaxşı bilir ki, məhz Cənab Prezident İlham Əliyevin də iştirakçısı və qurucusu olduğu yeni siyasi düzəndə onlara yer yoxdur. Bu düzən regiona yeni nəfəs gətirəcək. Baxışları, yanaşmaları dəyişəcək.


''ASAN könüllü”ləri SOCAR-da təcrübə keçəcəklər - Report.az\n''ASAN könüllü”ləri SOCAR-da təcrübə keçəcəklər\n14 Noyabr, 2016 19:56\nBakı. 14 noyabr. REPORT.AZ/ Azərbaycan Dövlət Neft Şirkəti (SOCAR) və Azərbaycan Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi arasında imzalanmış “ASAN könüllülərin SOCAR-ın bütün struktur bölmələrində ixtisaslarına uyğun olaraq təcrübə keçmələri barədə əməkdaşlıq Sazişi”nin icrası məqsədi ilə Master 2 layihəsi çərçivəsində 55 nəfər könüllü üçün test imtahanı təşkil edilib.\n“Report”un SOCAR-a istinadən verdiyi xəbərə görə, İnsan Resursları Departamentində təşkil edilən test imtahanlarında təcrübə keçmək üçün müraciət etmiş “ASAN könüllü”lərinin məntiqi təfəkkürü yoxlanılıb. İmtahanlar zamanı könüllülərə təqdim edilmiş 40 test tapşırığının cavablandırılmasına 60 dəqiqə vaxt verilib. İmtahanda hər bir test tapşırığı 1 balla qiymətləndirilib və səhv cavablar düzgün cavablara təsir etməyib. İmtahan zamanı “ASAN könüllü”sü ona ayrılan vaxtdan istifadə edərək test imtahanını bitirdikdən dərhal sonra əyləşdiyi kompüterin monitorundan avtomatik olaraq topladığı bal haqqında məlumat alıb.\nTest imtahanından müvəffəqiyyətlə keçən könüllülər yaxın zamanda müsabiqənin növbəti mərhələsinə - müsahibəyə dəvət olunacaqlar. Ödənişsiz istehsalat təcrübəsi müddətində fərqlənən könüllülərə təcrübə bitdikdən sonra SOCAR-ın müvafiq sertifikatları təqdim ediləcək.


Tarix 19.05.22, 10:29\n“Xarkov istiqamətində əsas səylər sərhədlərin qorunub saxlanmasına yönəldilib. Rusiya ordusu təxribat və kəşfiyyat qruplarından isitifadə edir. Baxmut istiqamətində qarşı tərəf taktiki vəziyyəti yaxşılaşdırmaq üçün hücuma keçib. Lakin bu cəhdlər uğursuz olub. Bessarabiya istiqamətində heç bir ciddi dəyişiklik qeydə alınmayıb”, - Baş Qərargahdan bildirilib.\nQeyd olunub ki, son sutka ərzində Rusiya Silahlı Qüvvələrinin 1 təyyarə və 1 qanadlı raket məhv edilib. Həmçinin 20 zirehli texnika vurulub. Donetsk və Luqansk istiqamətlərində düşmənin 16 hücumu dəf edilib. Eyni zamanda 8 tank, 17 zirehli döyüş maşını, 4 xüsusi zirehli texnika məhv edilib.


Kristalloqrafiya və minerologiya » KitabYurdu.org\nKitabYurdu » Kitab » Kristalloqrafiya və minerologiya\nMineralogiyanı öyrənən hər bir şəxs mineralların fəza quruluşları haqqında dərin biliyə malik olmalıdır. Bunun üçün isə o, ilk növbədə mineralların təyinində geniş tətbiq olunan morfoloji kristalloqrafiyanın əsaslarını bilməlidir”.\nE. Vittaker, “Krystalloqraphy” . New York, 1981\nGeoloji proseslər nəticəsində yaranan minerallar kristallik maddə sayılırlar. Kristallik maddədə hissəciklər (atomlar,ionlar) fəzada müntəzəm həndəsi qaydada yerləşməklə yanaşı,həm də bütün istiqamətlərdə qanuni təkrar olunurlar. Kristallik maddədə mineralda müşahidə olunan morfoloji və fiziki xassələr, bilavasitə,onun fəza quruluşunun təbiətindən irəli gəlir. Bununla əlaqədar olaraq kristallik maddələr aşağıdakı ümumi keyfiyyətlərlə səciyyələnirlər:\n1. Bərk halda olma xüsusiyyəti.\nKristallik maddələr yalnız bərk halda olurlar. Maye və qaz halında olan maddələr sabit və müntəzəm fəza quruluşuna malik olmadıqları üçün kristallik ola bilməzlər. Lakin bir sıra bərk maddələr də vardır ki, müntəzəm quruluşda olmamaları səbəbindən kristallik adlanmırlar. Bunlara misal olaraq şüşəni,obsidianı göstərmək olar.\n2. Anizotropluq xassəsi.\nBu xassəni kristallik maddənin fəza quruluşunun aydın təzahürü kimi qəbul etmək lazımdır. Anizotrop maddələrdə fiziki xassənin qiyməti istiqamətin funksiyası olur. Başqa sözlə, anizotrop maddənin hər hansı fiziki xassəsinin qiyməti istiqamətdən asılı olaraq dəyişir. Kristallik maddənin anizotropluq xassəsini onun xarici görünüşündə aydın görmək olur. Belə ki, maddənin fəza quruluşunda hissəciklərin yerləşmə həndəsindən asılı olaraq onun böyümə sürəti də müxtəlif olur\nOxundu - 3 858\nAzərbaycan dilində yazdığınız üşün və ağır zəhmətinizə görə təşəkkür edirəm.\n8 fevral 2018 08:05


Ayanla Nadir yenidən bir arada\nMüğənni Ayan Babakişiyeva və Nadir Qafarzadənin birgə səsləndirdiyi “Sənin üçün” mahnısının ikinci hissəsi ərsəyə gəlib.Axşam.az xəbər verir ki, mahnını ilk əsərin də müəllifi olan meyxanaçı Samir Vida yazıb. Ayan Babakişiyeva bəstə haqqında fikirlərini bölüşüb: "Bu mahnı hər kəsi həyəcanlandıracaq. Eyni zamanda, təəccübləndirəcək".\nMüğənni Sevda Yahyayeva tac taxıb. Sənətçinin taclı fotosunu prodüseri Tolik İnstaqram səhifəsində paylaşıb. O, şəklin altında bu sözləri qeyd edib:“Sevda, tacın mübarək. Mənim taclı “feyam”.\nStilist Anar Ağakişiyev dünyaca məşhur livanlı vizaj ustası Samer Houzaminlə görüşüb. Azərbaycanlı stilist Samerin treninqlərində iştirak edib. Hazırda Beyrutda olan Anar 3D makiyaj sirlərini öyrənir. Bir çox dünya ulduzları ilə çalışan Samer Anarın təşəbbüsü ilə yaxın günlərdə Bakıya da gələcək.\nBir müddətdir İstanbulda olan klipmeyker Zöhrab Ağayev orada müğənni Tuğba Ekinci ilə görüşüb. O, İnstaqram səhifəsində sənətçi ilə maraqlı fotosunu paylaşıb. Şəkildə klipmeyker Tuğbanı qucağına alıb. O, T. Ekinci üçün çəkdiyi klipin hazır olduğunu və yaxın günlərdə təqdim ediləcəyini yazıb.\n882 - nəfər baxıb


“Yerli uşaqlardan dəstək gözləyirəm” İdman\n18 Yanvar 2016 17:48\nElbrus Məmmədov: "Aralarında böyük olmayıb..."\n"Xəzər Lənkəran" klubunun baş məşqçisi Elbrus Məmmədovun apasport.az saytına müsahibəsi\n- Klub rəhbərliyi ilə ortaq məxrəcə gəlmişik. Qalıb uşaqların qayıtması. Aralarında bir böyük olmayıb ki, onlara məsləhət versin, desin ki, belə olmaz. Onları razı salmaq üçün əlimdən gələni edəcəm. Sadəcə, uşaqlar da başa düşməlidilər. Maliyyə problemi bütün klublarda, bütün ölkələrdə var. Bir az səbr etmək, dözmək lazım idi. Bu qədər dözmüşdülər, bir həftə də mənimlə dözməli idilər. Klub rəhbərliyi söz vermişdi ki, üzümüzə gələn həftənin axırına qədər köhnə maaşların bir qismini veriləcək. "Xəzər Lənkəran" indiyə qədər heç kimə borclu qalmayıb. Deməli, bundan sonra da qalmayacaq.\n- Görün, indi mənim vəziyyətim nə dərəcədə çətindi? Amma yenə də komandanın dirçəlişi üçün əlimdən gələni edəcəm. Mən olsam da, olmasam da, "Xəzər Lənkəran" fəaliyyətini davam etdirəcək. Sadəcə, indiyə qədər burda yediyim çörəyə görə əlimdən gələni etməliyəm ki, komanda fəaliyyətini davam etdirsin. Əsas məqsəd budu. İstəyirik ki, yola yerli uşaqlarla davam edək.\n- Məlum məsələdi ki, mövsümün qalan hissəsində "Xəzər Lənkəran"ın hədəfi yüksək dəstədəki yerini qorumaq olacaq. Bunu bacaracaqsızmı?\n- Orxan Sadıqlının mövsümün qalan hissəsini "Xəzər Lənkəran"da keçirəcəyi dəqiqləşdimi?


SİZİN ÜÇÜN NECƏ SAYT QURA BİLƏRİK ::: Veb-dizayn, vebproqrammlaşdırma, veb saytların işləyib hazırlanması, yığılması, sifarişi, dizaynı, yaradılması, istehsalı və Bakıda və Azərbaycanda SEO irəlilədilməsi və önə çıxarılması. Sayt sifariş etmək, yaratmaq, yığmaq və hazırlamaq. MediaDizayn vebstudiya və kreativ aqentliyi :::\n«Media Dizayn» şirkətində yaradılmış vebsayt – uzunmüddətli bir həlldir.\n- Şirkətimiz, təhvil verilən layıhələr üçün xüsusi «sınaq» dövrü də təklif edir – saytın işə salınmasından sonra Sifarişçi 1-2 ay müddətində mümkün olan kiçik düzəlişlər etdirə bilər. Bundan sonra «Media Dizayn» tərəfindən texniki dəstək də təmin olunur.\n- Yaratdığımız saytları heç vaxt diqqətsiz qoymuruq – onları mütəmadi şəkildə izləyir, yoxlayır, serverdə proqram təminatı yenilənəndə lazımi dəyişiklikləri əlavə edirik, brauzerlərin yeni versiyalarında əksetmə dəyişiklikləri yarananda həmin problemləri həll edir, aşkar olan bəzi zəiflikləri aradan qaldırırıq.\nSaytı «Media Dizayn»-da sifariş etmək düşünülmüş sərmayedir, çünki hazırladığımız sayt sizə uzun illər dividentlər gətirəcək.\nTƏKLİF ÜÇÜN SORĞU GÖNDƏR\nLütfən, formadakı sahələri doldurun və çalışın istəklərinizi mümkün qədər ətraflı izah edəsiniz.\nƏməkdaşlarımız müraciətinizlə tanış olduqdan dərhal sonra sizinlə əlaqə yaradacaqlar.\nAD VƏ SOYADI *\nLIBRAFF MAĞAZALAR ŞƏBƏKƏSİNİN VEBSAYTI\nAZƏRBAYCAN RESPUBLİKASI XARİCİ İŞLƏR NAZİRLİYİNİN TƏRKİBİNDƏKİ AIDA AGENTLİYİN VEBSAYTI\nAZƏRBAYCANDA FRANSIZ İNSTİTUTUNUN VEBSAYTI\nAZƏRBAYCANDA XEROX-UN “Premyer-Partnyoru” «XEROPC» ŞİRKƏTİNİN VEBSAYTI\n«AZFAR SPORT EVENTS & PROMOTION» (ASEP) ŞİRKƏTİNİN VEBSAYTI\nAzərbaycan Müəllim İnkişafı Mərkəzinin VEBSAYTI\nAZFAR Business League (ABL) ÇEMPİONATININ VEBSAYTI\nAVROPA AZƏRBAYCAN MƏKTƏBİNİN VEBSAYTI\n"PAŞA Bank" BANKININ VEBSAYTI


access_time11/08/2020 15:07 folder_openSiyasət\n“...və Kreml bu amillə hesablaşmalıdır”\n“Azərbaycan torpaqlarını işğaldan azad etmək üçün hansı qərarı verərsə, Türkiyə Azərbaycanın yanında olacaq”\n“R əsmi Bakı Türkiyənin Cənubi Qafqazla yanaşı digər bölgələrdəki siyasətini də dəstəkləyir”\nC.Bayramov Ankarada türkiyəli həmkarı Mövlüd Çavuşoğlu ilə görüşüb. Görüşdən sonra keçirilən mətbuat konfransında Türkiyə rəsmisi həmişə olduğu kimi ATƏT-in Minsk Qrupu həmsədrlərinin fəaliyyətini bu sözlərlə tənqid edib: “Dağlıq Qarabağ münaqişəsinin həlli ilə bağlı beynəlxalq təşkilatlar tərəfindən qərarlar olsa da, münaqişə həllini tapmır. ATƏT-in Minsk Qrupun həmsədrləri münaqişənin həlli üçün səmimi şəkildə səy göstərmirlər”.\nGörüşlə bağlı fikirlərini “Sherg.az”la bölüşən “Atlas” Araşdırmalar Mərkəzinin sədri, politoloq Elxan Şahinoğlu bildirib ki, Mövlüd Çavuşoğlu bu sözlərlə demək istəyib ki, Azərbaycan torpaqlarını işğaldan azad etmək üçün hansı qərarı verərsə, Türkiyə Azərbaycanın yanında olacaq:\n“Ceyhun Bayramovun Mövlüd Çavuşoğlu ilə görüşdə “bizim birliyimiz əbədidir” ifadəsini səsləndirməsi, o cümlədən Azərbaycanın hər zaman bütün məsələlərdə Türkiyənin haqq işini dəstəklədiyini vurğulaması da önəmlidir.\nMüttəfiqlik qarşılıqlı dəstəyi diqtə edir. Ceyhun Baryamovun açıqlaması o deməkdir ki, rəsmi Bakı Türkiyənin Cənubi Qafqazla yanaşı digər bölgələrdəki siyasətini də dəstəkləyir.\nRəsmi Bakı sərhəddəki son insidentdən sonra Minsk Qrupunun toplanması vacibliyini bildirib. Bu o deməkdir ki, Bakı da Ankara kimi həmsədrlərin fəaliyyətindən narazıdır və hazırki formatın dəyişdirilməsini istəyir. Sadəcə, Minsk Qrupunun 11 üzvünün toplanması və format ətrafında müzakirələrin başlaması üçün Bakının Ankaranın diplomatik dəstəyinə ehtiyacı var.\nBöyük ehtimalla xarici işlər nazirləri təkbətək görüşdə bu məsələni hərtərəfli müzakirə ediblər. İnanmaq istərdik ki, nazirlər görüşdə iki ölkənin daha sıx əsasda siyasi və hərbi inteqrasiya məsələlərini də müzakirə ediblər.\nBunun üçün əsaslı zəmin var. Birincisi, Türkiyə bir çox bölgədə olduğu kimi Cənubi Qafqazda da var olduğunu hərbi təlimlər vasitəsilə ortaya qoyub. İkincisi, Azərbaycanın iştirakçısı olduğu bütün enerji və nəqliyyat layihələri Türkiyəyə uzanıb. Demək bu layihələrin təhlükəsizliyi də Türkiyə üçün vacibdir”.


Azərbaycan mədəniyyətlərarası və dinlərarası dialoqun mərkəzidir\nBu gün müstəqil Azərbaycanın beynəlxalq aləmdə nüfuzu və şöhrəti durmadan artır. Ölkəmiz bütün dünyada demokratik, hüquqi və dünyəvi dövlət, eyni zamanda bir çox millətlərin və konfessiyaların dinc, yanaşı yaşamasının unikal nümunəsi kimi tanınır. Dinlərarası dialoq və əməkdaşlıq sahəsindəki təcrübəsi ilə beynəlxalq aləmdə yüksək qiymətləndirilən Azərbaycan, həm də çox qısa müddət ərzində etibarlı tərəfdaş, regional inkişafa, təhlükəsizliyə, sabitliyə və multikulturalizmə töhfə verən ölkə olduğunu təsdiqləyə bilib.\nDanılmaz faktdır ki, dinlərarası dialoq fəaliyyətləri üçün tolerantlıq və dözümlülük ənənələri zəngin olan ölkə və regionların təcrübəsi böyük əhəmiyyət kəsb edir. Azərbaycan bu baxımdan bir çox millətlərin və dini konfessiyaların dinc yanaşı yaşamasının unikal nümunəsidir. Ümummilli lider Heydər Əliyevin də dediyi kimi, "Avropa ilə Asiyanın qovşağında, Böyük İpək Yolunun üstündə yerləşən Azərbaycanda zərdüştilik, atəşpərəstlik kimi qədim dini inanclar öz izlərini qoymuş, İslam, Xristianlıq və Yəhudi dinləri əsrlər boyu dialoq və qarşılıqlı anlaşma mühitində dinc, yanaşı yaşamış və hələ də yaşamaqdadır". Bu ənənənin kökləri tarixin dərinliklərinə gedib çıxır. Burada müxtəlif konfessiyaların nümayəndələri hələ qədimdən məskunlaşıb və əsrlər boyu bir yerdə mehribancasına yaşayıblar. Buna misal olaraq, Bakının Suraxanı rayonunda günümüzə qədər gəlib çıxmış "Atəşgah" məbədini göstərmək olar. Neçə əsr bundan əvvəl tikilməsinə və ondan sonra neçə dinin Azərbaycana gəlməsinə baxmayaraq, bu gün də "Atəşgah" qorunmaqdadır. Tarix göstərir ki, 90-cı illərin əvvəllərindən etibarən Azərbaycanda yayılmağa başlayan konfessiyalar arasında heç vaxt ən kiçik anlaşılmazlıq belə olmayıb. Tarix boyu müxtəlif qanlı müharibələrə səhnə olan Azərbaycanda dinlərarası balans yenə də qorunub saxlanılıb və dinlər arasında təfriqə yaranmasına gətirib çıxarmayıb. Belə bir nümunəyə bədnam qonşularımızla gedən müharibənin ilk illərində də rast gəlinib. Barışmaz erməni separatizminin ideoloqları hər imkandan istifadə edərək, Qərbə və Rusiyaya belə bir mif təlqin etməyə çalışırdılar ki, guya Azərbaycandan "islam təhlukəsi" gözlənilir. Azərbaycan - Ermənistan münaqişəsi dini zəmində baş verməsə də, Ermənistanın dini lideri I Vazgen praktiki olaraq separatçı hərəkatı qızışdıran şəxslərdən biri olub. Digər tərəfdən, Azərbaycanda anti-müharibə və hətta ermənipərəst meyllərin yayılması üçün bəzi qüvvələr respublikanın müsəlman əhalisinin süni şəkildə xrisianlaşdırılmasından isifadə edirdilər. Şübhəsiz ki, belə hərəkətlər dinlərarası dialoqun möhkəmlənməsinə xidmət etmirdi. Lakin bu hadisələr respublikadakı dini konfessiyalar arasında olan münasibətlərə həlledici mənfi təsir göstərə bilmədi. Ulu öndərimiz Heydər Əliyevin hakimiyyətə gəlişindən sonra bu münasibətlər inkişaf edərək daha da yaxşılaşdı.\nAlman-Azərbaycan Forumunun sədri, keçmiş dövlət katibi Hans-Eberhard Şlayer Azərbaycanda tolerantlığı və müxtəlif dinlərin dinc yanaşı mövcudluğunu yüksək qiymətləndirib, bunun Avropa üçün xüsusilə hazırkı münaqişələr dövründə nümunə olduğunu vurğulayıb. Almaniya Xarici İşlər Nazirliyinin Şərqi Avropa, Qafqaz və Mərkəzi Asiya üzrə xüsusi nümayəndəsi Kord Mayer-Klodt da Azərbaycanda dini tolerantlığın yüksək səviyyəsindən danışaraq ölkəmizdə müxtəlif dinlərin nümayəndələrinin sülh şəraitində yanaşı yaşamasını multikulturalizmin uğurlu modeli adlandırıb.\nFlorensiya Universitetinin professoru Franko Kardini, "Vox Populi" elm mərkəzinin rəhbəri, professor Ermanno Vizintayner, "II Nado di Gordio" elm mərkəzinin rəhbəri Daniele Lazzeri və mərkəzin üzvü professor Paolo Zammatteo, İtaliya Yəhudi İcmaları İttifaqının müşaviri Viktor Macar, Vaşinqtonda Ceymstaun Fondunun Balkanlar, Qafqaz və Orta Asiya Proqramının rəhbəri Marqarita Assenova, Fondun baş tədqiqatçısı Vladimir Sokor, tanınmış yəhudi ictimai xadimi İsrael Barouk, beynəlxalq münasibətlər sahəsində ekspert Arye Qut, Vatikanın dövlət kardinalı Tarçizyo Bertoni və başqa tanınmışlar Azərbaycanda dinlərarası dialoqu və dini toleranlığın bir çox ölkələrə nümunə ola biləcəyini söyləyiblər. Azərbaycanlıların yüksək dini dözümlülüyü haqqında bu fikri Roma Patriarxı I Varfolomey də 2003-cü ildə ölkəmizə səfər edərkən demişdir: “Burada dini dözümlülüyün səviyyəsindən məmnun qaldım. Azərbaycanda hər kəs öz arzusuna görə dininə etiqad edə və ayinlərini keçirə bilər”,\nAzərbaycanda mədəniyyətlərarası və dinlərarası dialoqun təşkil edilməsi məqsədilə sosializmin respublikada hökm sürdüyü dövrdə dağıdılmış bir çox sinaqoqlar, kilsə və baş kilsələr bərpa edildi. 1920-ci ildə bağlanmış və 70 il ərzində tamamilə dağılmaq üzrə olan Svyatıx Jen Mironosets kilsəsi 1991-ci ildə rus provaslav icmasına verildi. Moskva və bütün Rusiyanın Patriarxı II Aleksinin səfəri zamanı məbəd təqdis edilərək kafedral baş kilsə statusu aldı.\nBununla yanaşı, ənənəvi yəhudi memarlıq üslubunda yeni bir sinaqoq binası tikildi. Daha bir nümunə, Azərbaycan Respublikasının Prezidenti Heydər Əliyev başda olmaqla respublika hökuməti dinlərarası dialoq təşəbbüsünü nəzərə çatdıraraq, 2004-cü ildə Roma Papası II İohan Pavelin respublikaya səfərini təşkil etdi. Papanın səfəri böyük əks-səda doğurdu. Onunla görüşdə Azərbaycanın bütün dini icmalarının nümayəndələri iştirak etdi: Qafqaz müsəlmanları idarəsinin rəhbəri Şeyx-ül-İslam Allahşükür Paşazadə, Bakı və Xəzər Rus provaslav Kilsəsinin yepiskopu Aleksandr, Dağ yəhudilərinin dini icmasının sədri Semen İixilov. Roma Papası II İohan Pavel Qafqazdakı zorakı münaqişələrə münasibətini bildirərək bəyan etmişdir: “Heç kim dinləri aqressiya, zorakılıq və ya ölüm vasitəsi kimi dözümsüzlük aləti olaraq, təqdim etmək və istifadə etmək hüququna malik deyil. Əksinə, onların dostluğu və qarşılıqlı ehtiramı əsl tərəqqi və sülhün zəngin mənbəyidir”.\nDinlərarası dialoq Azərbaycanda qədim tarixə malikdir və ölkəmizin milli inkişaf strategiyasının tərkib hissələrindən biridir. Prezident İlham Əliyevin dediyi kimi: “Azərbaycan ictimai-siyasi quruluşundan asılı olmayaraq, bütün dövrlərdə bu istiqamətdə nümunəvi ölkə kimi özünü göstəribdir. Əsrlərboyu ölkəmizdə bütün dinlərin, bütün etnik qrupların nümayəndələri bir ailə kimi sülh, mehribanlıq, dostluq, qarşılıqlı anlaşma şəraitində yaşayıblar. Azərbaycan çoxkonfessiyalı, çoxmillətli bir ölkədir, dini və etnik müxtəlifliyimiz bizim böyük sərvətimizdir. Azərbaycanda uğurlu inkişafın, sabitliyin bərqərar olması istiqamətində atılmış bütün addımların arxasında dini və milli dözümlülük, tolerantlıq və multikultural dəyərlər dayanır”.\nDinlərarası dialoqun təmin olunmasında əsas məqsədlər dünyada sabitliyin və əmin-amanlığın təmin edilməsi; dini müxtəlifliyin qorunması və təşviqi; vətəndaş həmrəyliyinin yaradılması; dini konfessiyalar arasında qarşılıqlı əməkdaşlığın möhkəmlənməsi; dinlərarası dialoqun potensialından və imkanlarından dini-mədəni birgəyaşayışın təmin edilməsi üçün istifadə olunması; dini müxtəlifliyin təşviqi məqsədilə ölkə qanunvericiliyinin təkmilləşdirilməsi və s. ibarətdir. Onu da bildirək ki, dinlərarası dialoq çərçivəsində dini müxtəlifliyin qorunması vicdan və dini etiqad azadlığı ilə sıx şəkildə bağlıdır. Dini müxtəlifliyin əsasında müxtəlif dinlərin nümayəndələrinin bərabər konstitusion hüquqlarının qorunması dayanır.\nDini tolerantlığın təşviqi indiki və gələcək nəsillərin demokratik, dini müxtəlifliyin qorunduğu şəraitdə yaşamasını şərtləndirir. Dini müxtəlifliyin təmin olunması sahəsində dövlət siyasəti aparılarkən Azərbaycan Konstitusiyasında və digər normativ-hüquqi aktlarda, müvafiq beynəlxalq konvensiyalarda öz əksini tapmış prinsiplər və dəyərlər əsas götürülür.\n8 Sentyabr 2021 10:35 6 923\n27 Oktyabr 2021 14:17 42\n27 Oktyabr 2021 14:16 49\n27 Oktyabr 2021 13:17 77


"Rusiya ve İrana qarşı sanksiyalar İŞİD-le qarşı mübarizeye mane olur" - Azadliq Xeber\n"Rusiya ve İrana qarşı sanksiyalar İŞİD-le qarşı mübarizeye mane olur"\n02.06.2015 / 23:32 xeber –\nİraqın baş naziri Heydər Əl Abadi Rusiya əleyhinə sanksiyaların İŞİD-ə qarşı mübarizəyə maneə törətdiyi bəyan edib. APA-nın “BBC”yə istinadən verdiyi xəbərə görə, Heydər Əl Abadinin qeyd edib ki, sanksiyalar silah-sursat əldə etməyə imkan vermir.\nBundan başqa, İraqın baş naziri İrana qarşı tətbiq edilən sanksiyaların da əleyhinə çıxış edib. Heydər Əl Abadi, həmçinin, beynəlxalq koalisiyanın İŞİD-ə qarşı mübarizəsini müvəffəqiyyətsiz adlandırıb.\nFransa XİN rəhbəri Loran Fabius da, bu arada, İŞİD-ə qarşı mübarizənin uzunmüddətli olacağını açıqlayıb.


Sarah Lavoine Ressource üçün rəngli rəsm yaradır - Layihə - 2022\nSarah Lavoine, Ressource üçün 36 şəkil yaradır\nRessource üçün Sarah Lavoine tərəfindən yaradılmış 36 rəng\nParisli daxili dizayneri Sarah Lavoine və rəssam Rəssam, rəngli bir kolleksiya yaratmaq üçün güclərini birləşdirir. 36 rəng çəhrayı rəngli rənglər vasitəsilə Snow White-dən Green Diabolo-yə qədər yeni bir sıra təşkil edir və xüsusilə mağazada mövcud olan bu əməkdaşlığın qabaqcıl rəngi olan "Sarah Blue".\nResurs dizayneri Ressource, Sarah Lavoine ilə yeni bir kolleksiya təqdim etdi. Daxili dizayner Ressource-da mövcud olan geniş rəngli rəngləri tamamlamaq üçün 36 rəng boya hazırlamışdır. Cəsarətli rəngli neytral tonlar, kolleksiya, salonda, yataq otağında yeniləmək üçün dekorasiya rənglərinin qarışığına odaklanıyor ... Bu kolleksiyanın bayrağının rəngləri: yaşıl və mavi yumşaq bir qarışığı olan "Sarah Blue".\nRessource və Sarah Lavoine arasında uzun müddətdir davam edən əməkdaşlıq\nÜç il ərzində markanın bədii rəhbəri Patrice de Ramel və bəzək işçisi Sarah Lavoine tərəfindən yaradılmış rəsm əsərlərini genişləndirmək üçün əməkdaşlıq etməyi planlaşdırırdılar. 2015-ci ilin oktyabr ayından etibarən bu yeni kolleksiya bütün Ressource mağazalarında, eləcə də Sarah Lavoine-in Paris mağazalarında mövcuddur. Gələcək illərdə sıra yeni rənglərlə başa çatdırılır.\nSarah Lavoine Koleksiyonu bütün Ressource bitişlərində mövcuddur: Pudra Mat, İpək Mat, Velvety Saten, Su Bazlı Satin Lak, Parıldadıcı Lak, Mat Lak və Universal Çap. 19,77 avrodan 0,5 l pot.\nCopyright 2022 \_ Finish - BəZəK Və Ev TəKmilləŞdirilməSi Üçün \_ Sarah Lavoine, Ressource üçün 36 şəkil yaradır


Rentgenologiya | Medika Hospital\nAna səhifə » Xidmətlərimiz » Rentgenologiya\nKompüter tomoqrafiyası və Multislays spiral kompüter tomoqrafiyasının üstünlükləri\nKompüter tomoqrafiyası – müasir şüa diaqnostikasının ən informativ metodlarından hesab olunur. Kompüter tomoqrafiyası bədənin istənilən hissəsinin köndələn kəsiklərlə təsvirini almağa imkan verir.\nMultislays spiral kompüter tomoqrafiyası bir neçə saniyə ərzində baş beyin, döş qəfəsi, abdominal orqanlar, ətraflar və s. orqanların kəsiklərlə struktur quruluşu haqqında ətraflı və dəqiq informasiya verir. Müayinənin davam etmə müddəti 1 dəqiqəni aşmır. Multislays kompüter tomoqrafiya metodu əsasında kompüter angioqrafiya, 3D rekonstruksiya və virtual endoskopiya yaradılıb.\nMultislays spiral kompüter tomoqrafiyasının üstünlükləri\nMüayinənin yüksək sürəti və təkmilləşdirilmiş detektorların sayəsində digər sadə spiral tomoqraflara nisbətən rentgen şüalanmasını 10 dəfəyə qədər azaldır.\nMüayinənin davametmə müddətinin çox az olması (təxminən 1 dəqiqə) pasiyentlərin hərəkəti zamanı meydana çıxan artefaktların qarşısını alır. Narkoz və sedasiyalara ehtiyac olmur.\n3 ölçü rekonstruksiyalı təsvirlər bir çox xəstəliklərin diaqnostikasında yeni imkanlar açır. Buna əsasən virtual endoskopik müayinələr – kolonskopiya, bronxoskopiya, damarların 3 ölçülü rekonstruksiyalı kontrast angioqrafiyası və s.\nMüayinənin nəticələrini rentgen plyonkası, rəngli fotoşəkillər və ya CD diskdə elektron formasında əldə etmək olar.\nMedika Hospitalda Amerika istehsalı olan General Elektrik rəqəmsal rentgen fəaliyyət göstərir\nBu rəqəmsal rentgen aparatının köməyi ilə yüksək keyfiyyətli rentgen şəkilləri əldə etmək olur. Digər aparatlardan üstünlükləri pasientlərə verilən şüa yükünü qat-qat azaldır və ən kiçik patoloji dəyişiklikləri daha dəqiqliyi ilə müəyyən etmək olur.\nBu aparatın köməyi ilə rentgen müayinələri həm qrafik olaraq həm də skopik video görüntü vasitəsi ilə yaddaş diklərinə və rentgen filmlərinə köçürmək olur. Aparatın masa hissəsinin və rentgen borusunun müxtəlif istiqamətlərdə hərəkəti mümkündür.


SON DƏQİQƏ! Bakıda kişi intihara cəhd edir – VİDEO – Yenicag.Az\nAna Səhifə Banner SON DƏQİQƏ! Bakıda kişi intihara cəhd edir – VİDEO\nYeni Çağ Media Qrupu – Oktyabr 14, 2020 - 20:10\nBakıda orta yaşlı kişi intihara cəhd edir.\nYenicag.az-ın hadisə yerində olan müxbiri xəbər verir ki, orta yaşlı kişi 28 may metrosu yaxınlığında, binanın 2-ci mərtəbəsindən özünü atmaq istəyir.\nHadisə yerinə xilas etmə qrupu gəlib. Hadisənin səbəbi hələlik məlum deyil.


05/10/2019 – aenpress.info\n2020-05-26 / 15:42\nHəkim-fitoterapevt Sadıq Salami Metbuat.az-a orucluları tox tutacaq şirniyyat resepti təqdim edib. Resepti tərkibi 0.5 kiloqram xurma, ərik qurusu 0.250 kiloqram, kişmiş 0.250 kiloqram, 2 ədəd portağal qabığı, 0.5 kiloqram günəbaxan tumlarının ləpəsi, 0.5 kiloqram qoz ləpəsi, 0.250 kiloqram küncütdən ibarətdir. Zövqə görə hil və keşniş toxumları əlavə etmək olar. Bütün komponentlər üyüdülüb, qatılır halva halına salınır. Bu qida doyumlu qidadır, toxluq hissi yaradır, köpmə, qıcqırma və qəbizlik yaratmır. İftarda və ya imsakda yeyə\nFərqli yerişi, şəhər uşaqlarına xas olan jestləri, baməzə atmacaları ilə daha möhtəşəm görünür. Zadəgan sayağı geyim tərzi, kübarlığı, yüksək zövqü isə buna bir az da rəng qatır. Səyahətlə bağlı verilişlərə tamaşa etməyi xoşladığım üçün demək olar ki, “YouTube”də olan bütün çəkilişləri izləmişəm. “Мир наизнанку”da Dmitriy Kamarovun məcara dolu səhnələri, “Клуб путешествий”də Mixail Kojuxovun təqdimatları, “Travel Channel”də Entoni Burdenin daha çox mətbəx mədəniyyətindən danışması yaddaşımda dərin iz buraxıbsa da, onun verilişlərinə tamaşa edəndə xüsusi zövq alıram. Çünki ərsəyə gətirdiyi “Oralar” heç də dünyada tanınan səyahət\nMüstəqil.Az gənc şair Orxan Mustafayevin\nşeirlərini təqdim edir:\nO köhnə yollarda köhnə iz qalıb,\nBir söyüd başını salıb aşağı.\nMay ayının 5-də “Azərkitab Kitab Təbliğatı Mərkəzində” gənc şair Aqil Altunun “Bu şəhərin payızı” adlı şeirlər kitabı təqdim edildi.\nTədbirdə iştirak edən oxucular və qələm dostları kitab haqqında fikirlərini bölüşdülər.\nSonra şairin müxtəlif səpkidə olan şeirləri səsləndirildi.\nSonda kitabın redaktoru şairə-filoloq Sevil Gül Nur ilə Aqil Altunun “Bu şəhərin payızı” adlı şeir -duetləri tədbirə başqa bir rəng qatdı və şair oxucuları üçün kitab imzaladı.\nEv işləri üçün yaxşı gündür. Kiçik işləri başa vurun, yaşam\nSöhbətimə bu motivlə başlamağımın səbəbi var. İradəsinə, inadkarlığına bələd olduğum Afət Viləşsoy həyatın özündən gələn təblə yazıb-yaradan bir şairdir. Bir dəfə onun haqqında yazmışam, şeir kitablarını yetərincə təhlil etmişəm. 2004-2012-ci illərdə Afət xanımın 5 poetik toplusu işıq üzü görüb. Şeirdən şeirə, kitabdan kitaba inkişaf edən, təkmilləşən Afət Viləşsoyun yaradıcılığı\nVideoçarx “10 May” başlığı ilə paylaşılıb.\nHadisə nəticəsində ağır xəsarətlər alan 1986-cı il təvəllüdlü Süleymanov Emin Fayaz oğlu, 1969-cu il təvəllüdlü Drus Atek Bin, Lembang George Anak, 1984-cü il təvəllüdlü Anak Laşrence Assan Aleksandr Lembang, 1984-cü il təvəllüdlü Radu Robert, 1982-ci il təvəllüdlü Di Giacomo Emmanuele və 1984-cü il təvəllüdlü Haükins Jozeph xəstəxananın reanimasiya şöbəsinə, 1990-cı il təvəllüdlü Səlimli Rasim Əyyub oğlu, 1987-ci il təvəllüdlü Bekeni Moses Anak, 1985-ci il təvəl\nMüstəqil.Az Kult.az-a istinadla xəbər verir ki, İnstaqram hesabında paylaşdığı videoda Heydər Əliyevin tədbirlərin birində lentə alınan rəqsi əks olunub.\nMüstəqil.az “RİA-Novosti” agentliyinə istinadən xəbər verir ki, hadisə prezidentin Senatda (ölkə parlamentinin yuxarı palatası) çıxışı zamanı baş verib.


“JP Morgan”: Bitkoin narkotacirlər və qatillər üçün əlverişlidir\nHazırkı vəziyyətdə kriptovalyutalara investisiyanın yatırılması təhlükəlidir. “Report” xəbər verir ki, belə bir nəticəyə “RİA Novosti” agentliyinin analitiklər arasında apardığı sorğunun nəticələri əsasında gəlinib.\nAnalitiklər buna səbəb kimi kriptovalyuta bazarında “köpük” əmələ gəldiyini və perspektivdə bazarın sərt qaydalarla tənzimlənəcəyini göstəriblər.\n“Bitkoin (bitcoin)və digər kriptovalyutalara investisiyadan çəkinməyi tövsiyə edirik. Belə ki, hazırda KİV-də onlara maraq artırılır. Sektorda spekulyativ şərait yaranıb və “itirilən fürsət sindromu” halı hökm sürür. Kriptovalyutaların qiymətinin bu qədər sürətlə artmasının fundamental əsasları olmadığını düşünürük”, - deyə İsveçrənin “Culius Baer” bankının strateci araşdırmalar və gələcək dövrün problemləri üzrə analitiki Alberto Peruççini bildirib.\nRusiyanın “Prime Capital” investisiya şirkəti Direktorlar Şurasının sədri Roman Lıkov isə hazırda 150 milyard dollar dəyərində olan kriptovalyuta bazarının kapitallaşmasının 500 milyard dollara qədər yüksələcəyini və yalnız bundan sonra “köpük”dən söz etmənin mümkünlüyünü düşünür.\n“JPMorgan Chase” investisiya bankı isə bitkoin ilə ticarət edən treyderləri işdən qovacaq. “APA-Economics” “Bloomberg” agentliyinə istinadən xəbər verir ki, bunu bankın rəhbəri Ceyms Daymon bəyan edib: “Bu cür treyderlər 1 saniyə ərzində işdən azad olunacaq. Bunun iki səbəbi var: birincisi, bu, bizim qaydalarımıza ziddir, ikincisi, onlar (treyderlər - red.) ağılsızdır”.\nBank rəhbəri bitkoini “yalan” adlandırıb. Onun sözlərinə görə, bitkoin ətrafında yaranmış ajiotaj XVII əsrdəki “zanbaq maniyası”ndan (o zaman möhtəkirlər ucbatından zanbağın soğanağı kəskin bahalaşmışdı - red.) da pisdir:\n“Bu kriptovalyuta ətrafında yaranmış vəziyyətin sonu yaxşı olmayacaq. Bitkoin narkotacirlər və qatillər üçün əlverişlidir”.\nSon 24 saat ərzində bitkoinin məzənnəsi 6,68% zəifləyərək 4019,19 dollar səviyyəsinə enib. Bitkoin bazarının kapitallaşması 66,5 milyard dollardır.


Türkiyədə Milli Enerji və Mədən Siyasəti | TRT Azerbaycan\nTürkiyədə Milli Ener...\nTürkiyədə Milli Enerji və Mədən Siyasəti\nTürkiyə böyük bir ilkin astanasındadır. Ölkə həm siyasi, həm iqtisadi, həm də başqa sahələrdə tətbiq olunacaq yeniliklərin ərəfəsindədir.\n"Müstəqil enerji, güclü Türkiyə" şüarı ilə yola başlayan yeni Milli Enerji və Mədən Siyasəti Türkiyəyə enerji məsələsində əhatəli bir yol xəritəsi çəkərək, onu beynəlxalq sistemdə tutduğu mövqedən daha da irəli aparmaq məqsədini güdür.\nHazırda ölkənin Milli Enerji və Mədən Siyasəti üç əsas maddənin üzərində qurulmuşdur: Bunlar, enerji təhlükəsizliyini təmin etmək, yerli enerjiyə istiqamətlənmək və enerji bazarı yaratmaqdan ibarətdir. Bu üç maddənin məzmunu və prinsipləri enerji sektorunun bütün aktyorlarını yaxından maraqlandırır.\nBeləliklə, Türkiyədə tam formalaşmış və geniş enerji siyasəti yürüdülməkdədir. Bu siyasət bir tərəfdən Türkiyənin enerji sahəsində istehsaldan istehlaka qədər görülməli olan bütün işləri addım-addım açıqlayır, digər tərəfdən də ölkənin malik olduğu resurslardan istifadə edilməsi üçün geofiziki və geokimyəvi xəritələrin yaradılmasına qədər müxtəlif fəaliyyətlər həyata keçirir.\nBəs bu gün Türkiyənin Milli Enerji və Mədən Siyasətinə nə üçün ehtiyacı var?\nBunun bir neçə səbəbi vardır.\nTürkiyənin son 15 ildə iqtisadiyyatda həyata keçirdiyi dəyişikliklərin və yenidənqurma işlərinin enerji sahəsində də əks olunması;\nOrta gəlirli ölkələr qrupundan yüksək gəlirli ölkələr qrupuna keçilməsi;\nDaha yüksək ümumi daxili məhsul göstəricilərinə nail olunması və dünyanın ilk 10 iqtisadiyyatından birinə çevrilməsi və bu səbəbdən enerjinin daha az məsrəflə əldə edilməsi;\nEnerji xərclərində meydana gələn dalğalanmaların iqtisadiyyata mənfi təsir göstərməməsi;\nİdxal enerjiyədən asılılığın 70% azaldılması;\nYerli enerji ehtiyatlarının səmərəli şəkildə istifadəyə verilməsi;\nAralıq və Qara dənizlərdə neft və təbii qazın geoloji axtarışı və kəşfiyyatı işlərinin aparılması;\nEnerji təminatı məsələsində müxtəlif ölkə və mənbələrdən istifadə olunması;\nTəbii qaz təminatında hər hansı siyasi və ya texniki problemə görə yarana biləcək riskləri azaltmaq üçün qaz saxlama qabiliyyətinin artırılması;\nEnerji hasilatı və istehlakında yerli sənayenin rolunun artırılması;\nElmi-Tədqiqat və Təcrübi-Konstruktiv Fəaliyyətlərin enerji sektorunda da aktivləşdirilməsi və rəqabətə davamlı bir sistemin qurulması;\nÖzəl sektorun enerji sahəsindəki rolunun artırılaraq Türkiyənin qlobal enerji sistemində güclü aktyora çevrilməsinin təmin olunması;\nƏn başlıcası, Türkiyənin enerji ticarəti mərkəzi olması üçün belə bir siyasətə ehtiyac vardır.\nTürkiyə son 10 il ərzində idxal etdiyi enerji mənbələrinə ildə orta hesabla 44 milyard dollar, mədən resurslarına isə, 10,6 milyard dollar xərcləyib. Yəni, idxal enerji və mədən resurslarının ümumi illik xərci təxminən 55 milyard dollar səviyyəsindədir. Bu yüksək məbləğ bariz şəkildə iqtisadiyyatda əks olunur. Ölkənin keçmişdəki kimi ziddiyyətli hallarla yenidən qarşılaşmaması üçün, yəni iqtisadi böyümə artdığı halda enerji xərcləri də artır deyə, iqtisadi böyümədə ləngimənin baş verməməsi üçün bu lövhənin dəyişdirilməsi lazımdır. Bu məsələni həll etmək üçün yalnız enerji məsələsi ilə məhdudlaşmamalı, böyüyən Türkiyənin iqtisadi infrastrukturu, özəl sektoru və sənayesinin daha da inkişaf etdirilməsi, regional və qlobal səviyyəli aktyora çevrilməsi üçün hərtərəfli bir siyasət yaradılmalıdır.\nMəhz bu siyasət Türkiyəni zəngin ölkələr səviyyəsinə qaldıracaqdır.\nEtiketlәr: təbii qaz , Milli Enerji və Mədən Siyasəti , Türkiyə\nRamazan bayramında ərəb və İranlı turistlerin seçimi Türkiyə olacaq 23.05.18 06:45:00


Bugün 2020-05-31 17:02\nQarabağ müharibəsi əlilləri və şəhid ailələrinin sosial müdafiəsinin gücləndirilməsi istiqamətində məqsədyönlü dövlət siyasəti aparılır\nBu istiqamətdə icra olunan sosial proqramlardan biri kimi, Qarabağ müharibəsi əlillərinin və şəhid ailələrinin sosial-məişət şəraitinin yaxşılaşdırılması, onların mənzillə təminatı məqsədilə mühüm addımlar atılır\nAzərbaycan Respublikasının Prezidenti cənab İlham Əliyevin “Azərbaycan Respublikasının ərazi bütövlüyünün, müstəqilliyinin və konstitusiya quruluşunun müdafiəsi ilə əlaqədar əlil olmuş şəxslərin və şəhid ailələrinin sosial-məişət şəraitinin yaxşılaşdırılmasına dair əlavə tədbirlər haqqında” 20 iyun 2014-cü il tarixli Sərəncamı bu istiqamətdə tədbirlərin daha da güclənməsinə şərait yaradıb. Sərəncamın icrası işlərinin davamı olaraq, Əmək və Əhalinin Sosial Müdafiəsi Nazirliyi tərəfindən təkcə keçən il və cari ilin ötən dövründə 385 nəfər, o cümlədən 180 nəfər Qarabağ müharibəsi əlili, 205 şəhid ailəsi müasir tələblərə cavab verən yeni mənzillərlə təmin ediliblər.\nÜmumilikdə bu vaxta qədər Nazirliyin xətti ilə 5336 nəfər əlil və şəhid ailəsi mənzillə təmin olunub.\nDövlət başçısının qeyd edilən Sərəncamına əsasən, 2014-cü il yanvarın 1-dək yerli icra hakimiyyəti orqanlarında yaşayış sahəsinə ehtiyacı olan qismində uçota alınmış, Azərbaycan Respublikasının ərazi bütövlüyünün, müstəqilliyinin və konstitusiya quruluşunun müdafiəsi ilə əlaqədar əlil olmuş şəxslərin və şəhid ailələrinin 2014-2018-ci illər ərzində mərhələlərlə mənzil və ya fərdi evlə təmin edilməsi nəzərdə tutulub. Hazırda Sərəncamın icrası olaraq, respublikamıızn bölgələrində yeni fərdi yaşayış evlərinin, çoxmənzilli binaların tikintisi, hazır yaşayış binalarından mənzillərin alınaraq təmir etdirilməsi istiqamətində işlər uğurla davam etdirilir.\nQarabağ müharibəsi əlillərinin minik avtomobilləri ilə təminatı da diqqətdə saxlanılır. Dövlət başçısının 23 dekabr 2013-cü il tarixli və 30 aprel 2014-cü il tarixli Sərəncamları bu sahədə mühüm addımların atılmasına şərait yaradıb. Əmək və Əhalinin Sosial Müdafiəsi Nazirliyi tərəfindən hələ 2014-cü ildə artıq həmin ilədək növbədə dayanan bütün imtiyazlı şəxslərin avtomobillə təminatı başa çatdırılmaqla, 2014-cü il ərzində növbəyə dayananların avtomobillə təminatına başlanılıb. İndiyədək ölkəmizdə dövlət tərəfindən 5750 nəfər müharibə əlili və onlara bərabər tutulan şəxsə minik avtomobili verilib ki, onların 33,6 faizi (1933 nəfər) məhz 2014-2015-ci illərdə “Naz-LİFAN” markalı avtomobillə təmin ediliblər.\nQarabağ müharibəsi əlilləri əlilliyə görə aylıq sosial müavinət və ya əmək pensiyası ilə ilə yanaşı, Azərbaycan Prezidentinin aylıq təqaüdləri ilə də təmin edilirlər. Şəhid ailələrinə də Azərbaycan Prezidentinin aylıq təqaüdü ödənilir. Dövlət başçısının 16 yanvar 2016-cı il tarixli Fərmanı ilə həmin təqaüdlərin məbləği cari ilin fevralın 1-dən 10 faiz artırılıb.\nEyni zamanda Qarabağ müharibəsi əlillərinin və şəhid ailələrinin 16 yaşadək (ümumtəhsil məktəblərində təhsil alanlar 18 yaşınadək) uşaqlarının hər birinə görə aylıq sosial müavinət də ödənilir və bu müavinətin məbləği cari il fevralın 1-dən 10 faiz artırılıb. Yaşa görə əmək pensiyası təyin edilmiş şəhid ailəsi üzvünün hər birinin əmək pensiyasının baza hissəsinin üzərinə əlavə də hesablanır. Digər tərəfdən, əmək pensiyası almaq hüququ olmayan şəhid ailəsi üzvlərinə kommunal, nəqliyyat və digər xidmətlər üçün aylıq sosial müavinət də ödənilir.\nQarabağ müharibəsi əlillərinin və şəhid ailələrinin övladlarının təhsilinə də xüsusi diqqət və qayğı göstərilir. Belə ki, Azərbaycan Respublikası Prezidentinin 18 mart 2014-cü il tarixli Sərəncamına əsasən, ölkəmizin ərazi bütövlüyünün, müstəqilliyinin və Konstitusiya quruluşunun müdafiəsi zamanı əlil olanların, hərbi əməliyyatla əlaqədar itkin düşən və məhkəmə tərəfindən ölmüş elan edilən vətəndaşların, şəhid ailələrinin respublikamızın ali təhsil müəssisələrində bakalavriat və magistratura (tibb təhsilində əsas və rezidentura) təhsil səviyyələrində və orta ixtisas təhsili müəssisələrində ödənişli əsaslarla təhsil alan uşaqlarının təhsil müddəti ərzində təhsil haqqının 2014/2015-ci tədris ilindən etibarən Nazirlər Kabinetinin 2010-cu il 25 iyun tarixli 120 nömrəli qərarı ilə təsdiq edilmiş təhsil xərcləri miqdarında dövlət büdcəsinin vəsaiti hesabına ödənilməsinə başlanılıb.\nÖlkənin əmək qanunvericiliyində Qarabağ müharibəsi əlilləri və şəhid ailəsi üzvləri üçün bir sıra imtiyaz və güzəştlər də əksini tapıb. Qeyd olunanlarla yanaşı, bu təbəqələrdən olan vətəndaşların dövlət hesabına bərpa-müalicəsinin və reabilitasiyasının təşkili, onların reabilitasiya vasitələri ilə təminatı istiqamətində də müvafiq tədbirlər həyata keçirilir. Azərbaycan Prezidenti cənab İlham Əliyevin iştirakı ilə 2015-ci ilin sentyabrında əsaslı yenidənqurmadan sonra açılışı olan Respublika Əlillərin Bərpa Mərkəzi əlilliyi olan vətəndaşlara, xüsusən də ölkəmizin ərazi bütövlüyünün, müstəqilliyinin və konstitusiya quruluşunun müdafiəsi ilə əlaqədar əlil olmuş şəxslərə ən müasir tələblərə uyğun səviyyədə tibbi-sosial reabilitasiya xidmətinin göstərilməsinə şərait yaradıb. Ümumilikdə, Əmək və Əhalinin Sosial Müdafiəsi Nazirliyinin bərpa-müalicə müəssisələrində hər il 8 mindən çox əlilliyi olan şəxsə müvafiq xidmətlər göstərilir ki, onlardan mühüm bir qismini də Qarabağ müharibəsi əlilləri təşkil edir. Bununla bərabər, onların xaricdə ixtisaslaşmış bərpa-müalicəsinin təşkili də təmin edilir. Təkcə 2015-ci ildə əvvəlki illə müqayisədə 64,6 faiz çox, yəni 265 nəfər xaricə ixtisaslaşmış bərpa-müalicəsinə göndərilib ki, onlardan bir hissəsi də məhz Qarabağ müharibəsi əlilləri olub.\nAzərbaycanda sosial müdafiə sahəsinə daim artan dövlət qayğısı həmin insanların hərtərəfli təminatının güclənməsinə yönələn işlərin qarşıdakı dövrdə də uğurla davam etdirilməsinə əsas yaradıb.\nKateqoriya : İQTİSADİ Baxış sayı : 1375\n“Əminik ki, İtaliya Qarabağ münaqiş...\nMəmməd Əsədov: “Cocuq Mərcanlı kən...


XİN: Bölgədəki vəziyyəti öyrənmədən yanlış ittihamlar irəli sürmək qərəzli mövqedir\n25 dekabr, 2020 [11:01]\nDekabrın 24-də Lüksemburq Böyük Hersoqluğunun Deputatlar Palatası tərəfindən Azərbaycanın işğaldan azad edilmiş Qarabağ bölgəsi ilə bağlı qərəzli qətnamə qəbul edilib. Parlamentin Xristian-Sosialist Siyasi Partiyasının ermənipərəst üzvü Klod Viseler tərəfindən irəli sürülən bu qətnamədə bölgədəki vəziyyətlə bağlı həqiqətlər təhrif olunur, Azərbaycan və Türkiyəyə qarşı tamamilə əsassız ittihamlar irəli sürülür.\nBizimyol.info xəbər verir ki, u barədə Xarici İşlər Nazirliyinin Mətbuat xidməti idarəsi məlumat verilib.\nBildirilib ki, qətnamənin hər hansı hüquqi qüvvəsinin olmamasına rəğmən, Lüksemburq Parlamentinin beynəlxalq hüquqa və BMT Təhlükəsizlik Şurasının qətnamələrinə zidd olan sənədlərlə çıxış etməsi, bölgədəki vəziyyəti öyrənmədən yanlış ittihamlar irəli sürməsi bu qurumun qərəzli mövqeyindən xəbər verir.\nLüksemburq qanunverici qurumunun üzvləri əgər bölgənin, o cümlədən Ermənistanın gələcəyini düşünsəydilər, o zaman 10 noyabr tarixli üçtərəfli bəyanatın icrasını, bölgədə sülh, təhlükəsizik və rifahın yaradılması üçün yeni əməkdaşlıq imkanlarından faydalanmaq fikirlərini təşviq edərdilər. Görünən isə odur ki, Lüksemburq Parlamentini bölgədəki uzunmüddətli münaqişənin həlli, BMT TŞ qətnamələrinin həyata keçirilməsi, onilliklərdir fundamental hüquqları pozulan məcburi köçkünlərin hüquqlarının bərpa olunması ilə yaranmış yeni vəziyyətlə yox, bölgə dövlətləri arasında ədavətin alovlandırılmasında maraqlıdır.\nVurğulamaq istərdik ki, bu kimi təxribat xarakterli və qərəzli sənədlərin qəbulu bölgənin beynəlxalq hüquq prinsiplərinə hörmət əsasında gələcək inkişafı və tərəqqisinə maneə ola bilməyəcək.


Azərbaycan elektromobildən hələ də “elektrik almır”\n8 oktyabr, 2021 [12:42]\nElektromobil problemin həllidir, yoxsa özü problemdir? Bununla bağlı mübahisələr səngimir.\nRusiyada nəşr olunan “Arqumentı i faktı” qəzetində Xarici işlər və müdafiə siyasəti üzrə Şuranın üzvü Aleksandr Losevin maraqlı müsahibəsi var. Elektromobillərin xeyri ilə yanaşı ziyanından da yazıb. Deyirdilər ki, elektromobillər atmosferi çox zəhərləmir. Losev də iddia edir ki, 100 km məsafədə “Evro-5” standartına uyğun benzin avtomobili havaya 9 kq, elektromobil isə 14-19 kq dəm qazı buraxır. Ancaq yenə də Qərb ölkələrində düşünürlər ki, gələcək elektromobilin olmalıdır. Çətinliklərin çox olmasına baxmayaraq...\nBir çətinlik də ölkədə elektrik enerjisinə tələbatın artması olacaq. Məsələn; Britaniyada bütün avtomobil parkını elektromobillərə çevirmək indikindən 20 qat çox elektrik enerjisi istehsal etmək deməkdir. Və bütün Britaniya maşınlarını akkumlatorla təmin etmək indikindən iki dəfə çox kobalt sərfiyyatı tələb edir.\nMütəxəssislər avtomobil parkının şəhərlərin, başqa yaşayış məntəqələrinin enerji təchizatı sistemindən yararlanmasının yarada biləcəyi problemlərdən də narahatdırlar. Onsuz da indi hətta Bakıda enerji verilişlərində tez-tez fasilələr var. Bir də avtomobillər enerjini şəhərlərin enerji sistemindən alarsa, görün, nələr baş verər!\nƏslində bunlar olmasa belə, elektromobillər hamı üçün əlçatan deyil. Benzinlə işləyən maşından baha başa gəlir. Bunu da almaq hər kişinin işi deyil. Məsələn;\nFransada və Almaniyada elektromobillərə marağı artırmaq üçün 7-9 min avro subsidiya verir. Yəni, dövlət elektromobil alanın xərcinin - maşının qiymətinin bir hissəsini ödəməyi öz üzərinə götürür.\nNorveç hökuməti, elektromobil alana 4 min avro “sayır”.\nNiderlandda biznes üçün alınan avtomobillərə görə 5000 avro, taksi xidməti üçün alanlara 10 min avro subsidiya buraxır.\nBizdə də ekspertlər hesab edir ki, qiyməti 30 min dollara qədər olan elektromobilin dəyərinin 10-20 faizini dövlət ödəsə yaxşıdır. Ancaq hələ ki, bu təkliflərə də reaksiya yoxdur.\nElektromobilə tələbatın az olması, həm də enerji təchizatı məntəqələrinin azlığı ilə bağlıdır. Çox səbəb var. Doğrudur, dövlət elektromobil idxalçılarına bəzi vergi güzəştləri də verib. Ancaq vəziyyət ciddi dəyişməyib.


Yaşlanmanın İLK ƏLAMƏTLƏRİ – Plastik cərrahdan VACİB MƏSLƏHƏT | Gənc Ailə\nAna Səhifə SAĞLAMLIQ Yaşlanmanın İLK ƏLAMƏTLƏRİ – Plastik cərrahdan VACİB MƏSLƏHƏT\nYaşlanmanın İLK ƏLAMƏTLƏRİ – Plastik cərrahdan VACİB MƏSLƏHƏT\nBədənimizin bəzi hissələri digərlərindən daha sürətli yaşlanmağa başlayır. Türkiyəli plastik cərrah Məltəm Ayran mövzu ilə əlaqədar əhəmiyyətli açıqlamalar verib.\nHüceyrələrin özünüyeniləmə qabiliyyətinin azalması və metabolizm üzərində nəzarəti itirməsinə yaşlanma deyilir. Bu prosesdə “ölən” hüceyrələrin yenilənməsi xeyli ləngiyir və onlarda toksik zülallar yığılmağa başlayır. Digər tərəfdən hüceyrələr yağ və şəkər kimi qidaları yetərincə mənimsəyə bilmədiyi üçün metabolizm qabiliyyəti azalır və şəkərli diabetin yaranması ehtimalı güclənir. Plastik cərrahın sözlərinə görə, orqanların və bədən üzvlərinin qocalması prosesi insanda fərqlidir.\nGeriKaryera yüksəlişinə mane olan 6 yanlış fikir İrəliBu payıza öz möhrünü vuran kostyumlar - FOTOLAR


Zaurun verilişində GƏRGİN ANLAR: "Səni "karset Afət" kimi tanıyırlar" (VİDEO)\nATV-də yayımlanan "Zaurla Günaydın" verilişində qonaqlar arasında gərgin anlar yaşanıb.\nBAKU.WS-in məlumatına görə, canlı efirdə izləyicilərdən biri sosial şəbəkədə müğənni Afət Fərmanqızının ünvanına "Karseti möhkəm sıxmısan?" yazması bir xeyli müzakirə olunub.\nA. Fərmanqızı izləyicisinə belə cavab verib:\n"Paxıl xanımların nəzərinə. Karseti mənim kimi fiquralı olan xanım geyinə bilər. Buradan bəyan edirəm ki, kim məni hansısa həkimin yanına aparıb məndə süni bir şey aşkarlayarsa, həmin adama 10.000 dollar pul verəcəyəm".\nDaha sonra verilişdə qonaq gitara ifaçısı Rəhman Məmmədovun Afət Fərmanqızının ünvanına "Səni "karset Afət" kimi tanıyırlar" deməsi müğənnini özündən çıxarıb. A. Fərmanqızı R. Məmmədovun ünvanına "Sizə də el arasında elə “kliçka” vurublar ki, efirdə demirəm, ayıbdır...” deyib.\n"Sənətimdən danışmaq sənin başın üçün deyil" - Efirdə gərgin anlar - VİDEO Xoşqədəmin canlı efirdə halı pisləşdi - efirdə gözlənilməz anlar (VİDEO) “Space”in canlı efirində dava - “Ona-buna pul atan aparıcı...” (VİDEO) Şəbnəm Tovuzlu canlı efirdə Zaur Kamala: "Bu əmiqızı səni çoban da olsan..." (VİDEO) Aparıcı Zaur müğənni Afətin göndərdiyi fotonu canlı yayımda göstərdi: "Efirə belə gəlmək olar?" Azərbaycanlı müğənni ərini xəyanət edərkən yaxaladı - ŞOK ETİRAF Afət Telmanqızı "Space"dən çıxarıldı\nТеги: Afət Fərmanqızı Zaurla Günaydın ATV


Müsəlman qızlar üçün açılmış ilk məktəbin 114 yaşı tamam oldu\nAzərbaycanın XX əsr siyasi-ictimai və mədəni həyatında ömrünün sonunadək təmənnasız olaraq xidmət göstərən, millətin inkişafı yolunda fiziki və mənəvi gücünü, var-dövlətini əsirgəməyən böyük oğullardan biri Azərbaycan Xalq Cümhuriyyəti parlamentinin deputatı, milli azadlıq hərəkatının üzvlərindən biri - Bakı milyonçusu Hacı Zeynalabdin Tağıyev idi. O, müstəmləkə altında yaşayan, hər cür tərəqqiyə, inkişafa səbəb olacaq vasitələrdən məhrum edilmiş millətinin irfanı üçün çalışır, vuruşur, dövrün ziyalıları ilə birgə çıxış yolları axtarırdı. Yaxşı bilirdi ki, müsəlman-tatar adlandırılan millətinin tərəqqisi, gömüldüyü zülmətdən qurtulması üçün maarif, mədəniyyət, mətbuat, qəzet, dərgi, məktəb, təhsil lazımdır, bu millətin işıqlı gələcəyi elmdədir. Bu işığı isə yalnız millətin öz övladları yandıra bilər. Beləliklə, bu işıq 114 il öncə Tağıyevin Bakıda min bir əzab-əziyyətlə açdığı Müsəlman Şərqində ilk dünyəvi qızlar məktəbindən başladı.\nMilli.Az-ın anspress-ə istinadən məlumatına görə, XX əsrin əvvəllərində bütün maneələrə baxmayaraq Hacının maddi və mənəvi dəstəyi ilə maarifi və milli mədəniyyəti təbliğ edən, yayan cəmiyyətlərin, xeyriyyəçi təşkilatların, ittifaqların fəaliyyətləri çoxalır, öz hesabına onlarla azərbaycanlı gənci Rusiya və başqa diyarlarda ali təhsil almağa göndərirdi. Onun bu sahədə gərgin fəaliyyəti çox keçmədən Azərbaycanda milli özünüdərkin dirçəldilməsinə təkan verdi. Bundan başqa o, neft maqnatı kimi ad çıxarsa da, iqtisadiyyatın başqa sahələrinə də maraq göstərirdi. Bu maraq ilk növbədə Azərbaycan sənayesini inkişaf etdirmək, həmvətənləri üçün iş yerləri açmaq idi. Bu mövqedən çıxış edərək Tağıyev böyük balıq sənayesi, dəyirman, toxuculuq fabriki, ticarət mərkəzi kimi obyektlər açır, insanları, xüsusən kasıbları işlə təmin edirdi.\nNisbətən də olsa ölkədə baş verən dirçəliş birtərəfli qaydada idi, qızlar təhsildən, tərəqqidən tamamilə kənarda qalırdı. Xaricdə oxumağa gedən gənclər öz millətinin qızı ilə deyil, əcnəbilərlə evlənir, nəticədə bunun da millət üçün faydası olmurdu. Hacının əsas hədəfi qızlar üçün məktəb açmaq, azərbaycanlı qızlarının elmə-təhsilə vaqif olmasına çalışmaq idi. Ölkə bir tərəfdən çar Rusiyasının müstəmləkəsindən əziyyət çəkirdisə, digər tərəfdən də daxildəki qaragüruhçu dindarların, cahillərin təhsilə, elmə, irfana həqarətlə baxması onun əl-qolunu bağlayırdı. Belə bir cəmiyyətdə qızlara məktəb açmağın nə demək olduğunu yaxşı bilən Hacı bu barədə müdrikcəsinə düşünürdü. "Bunu mən etməsəm, kim edəcək, bu biçarə millətin gələcəyin mən düşünməyim, o düşünməsin, kim düşünsün? Alacağım zərbə nə qədər ağır olsa da, mən bu işə başlamalıyam" - deyib məqsədinə doğru gedirdi.\nŞərq dünyasının ilk mesenatı Tağıyev millətin tərəqqisində qadının rolunu düzgün qiymətləndirərək xalqa müraciət etdi: "Cəmaat, qızlarımızın zəmanə dərsi oxumaları vacibdir, gözləri açılar, külfətlə rəftarları xoş olar. İngiltərəyə, Germaniyaya, Firəngistana gedib oxuyan cavanlarımızın hərəsi oralardan qollarına bir arvad keçirib gətirirlər. Çünki öz qızlarımızla məcazları tutmur, dolana bilmirlər. Əcnəbi arvadlardan doğulan uşaqlar da, özü-özünə olurlar, mürtəd və bütün varidatımıza vərəsə çıxırlar. İş belə getsə ata-baba ocağı qalacaq Quransız, namazsız, şəriətsiz".\nNəhayət, tarixi gün gəlir. Düz 114 il öncə - 1901-ci ilin bir payız səhərində bütün şəhər əhalisi məktəbin açılışına toplaşır. "Kaspi" qəzeti həmin hadisəni belə təsvir edərək yazır: "Nikolayevski küçəsindəki gözəl imarət bayraqlarla bəzənmişdi. İkinci mərtəbədəki böyük zal gündüz saat 12-də dəvətlilərlə və şəhərin əyan-əşrəflərilə dolmuşdu. Məktəbin yaradılması, tikilməsi barədə danışıqlardan sonra çıxışlar oldu. Məktəbdə oxuyacaq qızların xor dəstəsi bir neçə Azərbaycan mahnısı ifa etdi. Sonra məktəbin ünvanına göndərilən təbrik teleqramları oxundu. Əlimərdan bəy Topçubaşovun oxuduğu təbriki Həsən bəy imzalamışdı. Orada deyilirdi: "Çox yaşa Hacı!".\nMaarifçilik tariximizdə, dünyəvi təhsilin inkişafında, Azərbaycan qadınının təhsil almasında Tağıyevin Qızlar gimnaziyasının böyük rolu olmuşdur. Bu məktəbi bitirən onlarla azərbaycanlı qız sonradan millətimizin tərəqqisində yaxından iştirak edir, Cümhuriyyət fəallarından olurlar. Rəhilə Hacıbababəyova, Şəhrəbanu Şabanova, Şəfiqə Əfəndizadə, Səkinə Axundzadə, Məryəm Qembitskaya, Naxçıvanda qızlar məktəbi açan Nazlı Tahirova, Bakıda "Qadın Xeyriyyə Cəmiyyəti"ni yaradan Liza Muxtarova və onlarla başqaları.\nCümhuriyyət rəhbərləri artıq ali təhsilin təşkili və ali təhsilli milli kadrların hazırlanması barədə düşünürdülər. Xalq Maarifi Nazirliyi qarşısında üç ali məktəbin - Bakı Dövlət Universitetinin, Kənd Təsərrüfatı İnstitutunun və Dövlət Konservatoriyasının açılması kimi mühüm vəzifə dururdu. Lakin o dövrdəki tarixi şərait 1919-cu ildə yalnız bir ali məktəbin - Bakı Dövlət Universitetinin açılmasına imkan verdi.\nÖmründə heç bir xüsusi təhsil almamış, imzasını güclə atmağı öyrənmiş H.Z.Tağıyev millətinin maariflənməsinə, təhsilin və mədəniyyətin inkişafına köməkdən mənəvi rahatlıq tapırdı. Onun haqqında 12.02.1908-ci ildə "Tazə həyat" qəzetində yazılan "Mənim təcrübəmdən" adlı məqalədə deyir: "Mənim ən çox sevdiyim iş sənaye işimlə bağlıdır, mən hesab edirəm ki, bundan da artıq məni öz xalqımın məsələləri, onun gələcək xoşbəxtliyi və həyatının davamı məşğul edir. Bu məqsədə nail olmaq üçün mən belə hesab edirəm ki, xalqımın tərbiyəsi (təhsili) və maariflənməsi lazımdır. Xalqımın maarfilənməsi və tərbiyələnməsi (təhsillənməsi) zəruriyyətini görərək mən qüvvəm çatan qədər kömək etməkdən çəkinmədim. Bunu isə kiçik uşaqların tərbiyəsi (təhsili) və maarfiləndirilməsində, böyüklər üçün isə kitab və qəzetlərin nəşrində gördüm. Bu işə qayğı göstərdim və göstərməkdə davam edəcəyəm. Söylədiklərimə yekun vurarkən mən həqiqətən də başa düşdüm ki, xalqın gələcək xoşbəxtliyi, dəyanəti və irəliləyişi təhsillə, maariflə bağlıdır".